Raltuknak tank tehna a hrawk kho helicopter si tikah, iralrin hau a si! – The Cherry Par\nRaltuknak tank tehna a hrawk kho helicopter si tikah, iralrin hau a si!\nDecember 23, 2021 Cherry News\nNatChaung khua a khaang dihtu Russia ser helicopter\nNihin ah SAC ralhrang nih Kalay le Gangaw kar Natchaung khua cu Russia ser raltuknak helicopter Mi-35P in an khuapi ningin an khangh dih. Natchaung khua cu Laimi tampi khuasaknak a si. Dr. Hla Aung timi kha a hrihhram Bualtak si nain, Natchaung khuami an si ve.\n2010 lio ah, Kawl ralkap nih Russia ser raltuknak helicopter 50 a rak cawk tiah Irrawaddy nih a rak thanh bal. Cu a rak cawkmi lakah atu i an hmanmi Mi-35 le Mi-24 an si. Cu lakah thilri phurhnak helicopter 2 ai tel chih an rak ti.\nMi-35 helicopter cu raltuknak ah vawleicung minthang a si ve.\nRaltuknak tank tehna a hrawk kho helicopter si tikah, iralrin hau a si. Helicopter le helicopter ituknak ca zong ah an hman. Mi-35 helicopter pakhat a man khi US $ 135 million a si, an ti. Chan thar helicopter pawl cu meithal le miakpi sawhsawh phun in thlak khawh an si lo.\nPem lak kah zongah a rawk lo. A engine le a seh thilri a computer system pawl khi pakhatkhat a can sual tikah, a dang pakhat ai rolhtu dingin an ser chih. Tikah, chan thar helicopter pawl vawlei in hei kah i thlak khawh ding cu a fawi lo. A khaltu pilot khi sniper in thi lak kah lawng ah an tla kho, tiah an ti.\nNain, Mi-35 helicopter pawl cu Kachin ram ah KIA nih kan thlak khawh, kan kah khawh an rak ti tawn. A kah cu an rak kah khawh tak ko rua nain, a rak rawk taktak rua lo. Kawl ralkap lei nih sehlei rawhnak a um caah kan ṭumter bia a si tiah, an rak iphisin bal. 2013 lio ahkhan a si.\nA hnu zong ah KIA nihcun Russia ser Mi-35 cu kan thlak khawh tiah an rak ithanh tawn. They just claimed! No one knows whether they really could shoot down that helicopters. Atu i vanlawng kahnak kan caw lai an ti leenmi pawl nihkhin Mi-35 phun cu thlak khawh dawh cu si rua lo. Iralrin deuh cu a haumi si ko rua.\nThinphan le lau dingah thaimi si lo. Thil sining tak theih a herh. A kherhlai huam nih tam deuh in van kherhlai tuah ulaw, theih herh vemi cu a si. Ai dawh lo ngangmi hring deldul buluk a lomi khi Mi24 a si. Adang pahnih hi Mi-35P an timi cu an si.\nGangaw peng ah ralhraang nih inn 30 ciam dih in an duah, khuami ca eidin le hrukaih bawmh an herh. Magwe ramthen, Gangaw peng, Sanmyo khua cu December 21 ah ralhraang 100 hrawng le Pyo Saw Htee 50 hrawng nih an luhhnawh hna i khuami inn 30 ciam dih lak in an duah. Eidin le hrukaih thilri bawmhchanhnak kan herh tiah tualchung mi nih Yangon Khit Thit Media ah an chim.\n“Ralhraang nih khuami inn 30 ciam dihlak in an duah. Zeihmanh kan la manh lo. A dihlak in a ciam dih. Eidin tirawl le hrukaih thilri kan herh. Ralhraang pawl khuachung ah an lut ti kan theih in kan i hrukaih mi thil he lawng kan zaam i inn i kan zaam taak mi cu a ciam dih. A rannak in bawmh kan herh ko,” tiah khuami pakhat nih a chim.\nYDF-Kyaw nih ralhraang motor bomb an puah hna i 30 leng an thi; December 22 zaanlei suimilaam 2:34 ah Kyaw le Gangaw kar Pungngia chuktum zawn ah ralhraang motor tlar 24 hna cu YDF-Kyaw Battalion No, 12 nih bomb voi riat le kutser launcher in voi li an kah hna i ralhraang 30 leng an thi lai tiah zumh a si. YDF-Kyaw Battalion No. 12 chung in hliamtuar kan um lo tiah YDF-Kyaw nih an thanh.\nMyaing ah Council ralhraang pawl bomb puah an tong i 23 an thi. Magwe ramthen, Myaing peng ah Council ralhraang pawl cu Myaing PDF le Pouk peng in တိမ်လွှာ phu nih bomb in an puah hna i ralhraang 23 an thi tiah Myaing PDF nih an thanh.\nDecember 21 ah Pouk- Myaing ramri ah kahdohnak a chuak i Kanpyu lam ah bomb kan puah hna ca ah ralhraang 5 an thi. Pouk-Zepya lam in a ra mi ralhraang motorcyle panga le motor pakhat in minung panga an thi. Motorcycle panga le kuan zeimaw zat kan lak tiah an thanh.\nYuasin lam ah ralhraang 100 hrawng cu bomb in an puah hna i pathum an thi, hliam tuar tampi an um tiah kan theih. Zaanlei sang ah, zing i bomb kan puahnak Zepya lam cung ah bomb a taang mi pawl a fimhlawm lio mi ralhraang hna cu bomb in kan puah than hna i Officer tel in pahra hrawng an thi. Officer pa nih bomb cu khuaruahhar in a zoh lio ah an puah hi a si tiah kan theih. Credit: The Hakha Post\nNay Pyi Taw ah ralhraang pawl bomb puah an tong i 12 an thi. Nay Pyi Taw Pyinmana peng chung ah ralhraang motor pahnih cu bomb an puah hna i ralhraang 12 an thi tiah Nay Pyi Taw PDF nih an thanh.\nDecember 20, zing suimilaam 11:00 hrawng ah Nay Pyi Taw Pyinmana peng, Pyihtaungko khuate komh le Lathpattaung khua pawng ah Nay Pyi Taw PDF nih phu hnih ah i then in kan bawh hna i ralhraang motor pahnih cu bomb paruk in kan puah hna ca ah ralhraang 12 an thi tiah an chim.\nCu bomb puahnak ah cun, ralhraang 12 nih an i cit mi motor pakhat cu cheng ah a tla i aa cit mi an zapi in an thi. Motor pakhat ah minung 5 hma pu an um. Nay Pyi Taw PDF lei hliam tuar um lo tein hnu kan pil kho than tiah an thanh chih.\nMonekoe kahdohnak ah ralhraang lei a thi mi le hliam tuar 100 hrawng an um i hriamnam zong tampi an lak. Shan ramkulh, Monekoe um MNDAA sakhaan hna cu ralhraang nih hriamngan le raltuknak vanlawng hmang in atu le atu a kah tiah The Kokang thawngzamh nih a tial.\nCu ti thazaang tampi hmang in kahdohnak a tuah nain a hmun taktak ahcun ralhraang lei a thi mi le hliam tuar 100 hrawng an um. Hriamnam zong tampi an lak tiah The Kokang thawngzamh nih a thanh.\nKNLA le Ralhrang kar nizaan ah kahdohnak voi 2 a chuak, ralhrang lei in minung 9 an thi. KNU brigade 5 hmunhma Phapun (ဖာပွန်) Mutaw (မူတြော်) pengkulh chungah nizaan December 20 ah ralhrang phu hna le KNLA kar kahdohnak voi 2 a chuak, cu kahdohnak ah cun ralhrang phu lei in minung 9 an thi i minung 4 nih hliamhma an tuar tiah Mutaw (မူတြော်) thawngzamhnak nih cathanh a chuah.\nNizaan zinglei suimilam 9:40 ah Thibaaye(ထီးဘာအဲ) khua ah kahdohnak voi 1 a chuak i, cu kahdohnak ah cun ralhrang minung 3 an thi minung 2 nih hliamhma an tuar. Cun zinglei suimilam 10:10 ah Tamiloe(တမီးလူ) khua ah kahdohnak voi 1 a chuak than. Cu kahdohnak ah cun ralhrang phu minung 6 an thi i minung 2 nih hliamhma an tuar. Ralhrang phu le KNLA kar kahdohnak ah KNLA lei a thi le hliamtuar um lo in hnu an tolh kho tiah theih a si.\nA tu lio Kayin ramkulh chungah ralhrang phu hna le KNLA, PDF phufonh kar kahdohnak a fak kho a si caah mizapi nih ralrinnak ngeihcio ding in KNU Mutraw(မူတြော်) thawngzamhnak nih a langhter.\nKalaymyo ah PDF le ralhrang kar kahdohnak a chuak, ralhrang lei minung 5 an thi. Sagaing ramthen Kalay peng nitlak chaklei ah Kalay-PDF battalion 5 le ralhrang phu kar December 20 ah kahdohnak a chuak, ralhrang phu lei in minung 5 an thi tiah khuachung thawngzamhnak nih a langhter.\nCu kahdohnak cu Kalay-PDF battalion 5 cun battalion 6 nih an bawmh hna i battalion 6 in minung pakhat a nunnak a liam. Ralhrang phu hna nih Kalay-Gangaw, Kalay-Tedim tlanghrawn ah rallam sial ding in timhtuahnak an ngei tiah theih a si. Cun nihin December 21, ni ah Sisan (စီးစံ) khua cu ralhrang phu hna nih luhhnawh in khuachung ning ti ngawt in mei khangh in an hrawh tiah khuachung mizapi hna nih an chim. Credit: The Hakha Post, The Chin Post, Khit Thit Media\n← CDF Zophei le CDF Thantlang hruaitu kar ah i theihthiam lonak a fah ngai caah!\nCDF Hriamtlai Phu Thawngpang Kong Hi A Dik mi A Si Hnga Maw? →


Lutuv Chin Christian Church- USA - Global Chin Directory\nLutuv Chin Christian Church- USA\n734 N 78th St, Kansas City, KS 66112, USA\nHome » Kansas City » Listing » Churches & Fellowships » Lutuv Chin Christian Church- USA\nPastor Dawt Peng\nLutuv Chin Christian Church cu kan biakmi Pathian nih a dirhmi a si ti hi a hmasabik ah chim ka duh. A pahnihnak ah Kansas City um Lutuv mi nih lungrual tein kan rak tuahmi chungkhar thlacamnak in aa thawkmi Khrihfabu a si.\nLutuv Chin Christian Church tuanbia kan zoh tikah philhawk a tha lomi cu kan Lutuv miphun chung in Kansas City ah khua a rak tla hmasatu hna Pu Tial Hu le Pu Peter Ze Thang hna hi an si. An nih hi January 4, 2009 kum ah Washington DC in Kansas city ah riantuan dingah a rak phan hmasa mi hna an si. Cu lio i an rak umnak cu 414 Ann Ave, Kansas City, KS 66101 ah a rak si. Tlawmpal ah Texas lei in Pu Pa Hmung le Tin Za Hmung, California lei in Pu Khar Tial chungkhar, Florida lei in Pu Cung Lian te nuva hna an rak phan cio hna. Cun February 4, 2009 ah Washington DC in Pu Naing Aung le Pu Win Maung hna an rak phan ve.\nZarhkhat ah ni (6) riantuan a si caah kan i dinh ni zarhpi zan poh ah innchungkhar thlacamnak kan rak tuah lengmang. Bawipa nih Kansas City cu kan Lutuv mi hna umnak caah khua a rak khan bantuk in thlakhat hnu thlakhat mithar kan ni chap chin lengmang. Cu ti cun kan miphun cu nikhat hnu nikhat kan karh chin lengmang caah kan mah le holh, nunphung tein Bawipa Pathian kan thangthat khawh ve nak hnga tiin June 6, 2010 kum ah Lautu Christian Fellowship, Kansas City ti min bunh in inn dong (15) le member (70) kan rak dirh. Cuticun inn khat hnu innkhat in pumhnak le Pathian thangthatnak te cu kan rak thawk. Culio ah Lautu Christian Fellowship ah riantuantu Khrihfa upa hna cu atanglei bantuk hin an si.\nChairman Pu Naing Aung\nVice Chairman Pu Di Man\nSecreatary Pu Win Maung\nAssistant Secretary Pu Robin Tin Ke\nTreasurer Salai Thawng Tin Lian\nAssistant Treasurer Pu Cung Lian\nAuditor Pu Thawng Hu\nMember Pu Bawi Tin\nNubu Hruaitu Upa\nChairman Pi Vung En Cing\nVice Chairman Pi Zung Par\nSecretary Pi Men Sui Tial\nAssistant Secretary Pi Bawi Iang\nTreasurer Pi Aye Aye\nAssistant Treasurer Pi Sui Ci\nMember Pi Khin Di\nMember Tial Hlei Sung\nChairman Val Peter Ze Thang\nSecretary Val Tli Khia\nTreasurer Val Vang Kung\nFellowhship in Church ah thlennak\nKan biakmi Pathian nih nikhat hnu nikhat lam a kan hruai i thluachuah a kan pek chinchin bantuk tein kan fellowship chung member zong nikhat hnu nikhat kan karh chin lengmang caah kan mah le holh tein Pathian kan thangthat khawhnak hnga a dang tein chuah dingah September 4, 2010 ah Lautu Christian Fellowship meeting nih biachahnak a rak ngeih. Cuticun kan mah tein Pathian kan thangthat khawhnak hnga Chin Evangelical Church, EC Meeting tuah mi September 5, 2010 ah Pu Naing Aung, Pu Robin Tin Ke le Pu Bawi Tin hna nih an rak hal hna i EC Meeting nih lunglawm tein hnatlak pinak an rak ngeih hnu ah September 12, 2010 thawk in kanmah tein 796 Center Ave, Kansas City, KS 66102 ah pumhnak kan rak ngei hna. Cun October 10, 2010 ni thawkin Lautu Christian Fellowship cu Lutuv Chin Christian Church tiah minthlen a rak si. Kan Khrihfabu member kan karh chin lengmang caah appointment kal dingah harnak tampi kan ton caah a kan bawmtu ding Social worker kan herh ti a si i, November ,2011 thawk in Pu Za Ceu Lian chung kharkhar cu Social Worker ah kan rak lak hna.\nCun January 6, 2012 thawkin kan Khrihfabu cu Pathian dawtnak thawngin USA nih theih hngalh mi Khrihfabu kan rak si ve.\nKum 2013 thawkin Saya Dawt Peng cu Part time Youth Pastor ah kan rak lak.\nMarch 22, 2015 thawkin Pastor Dawt Peng cu kan Khrihfabu ah caan tling pastor in kan lak.\nKan Bawipa Pathian nih kan Khrihfabu cu nikhat hnu nikhat thluachuah a kan pek chin lengmang i nihin ahcun inn dong (70) leng, member in (400) lengkai kan si ve cang. Bawipa min thangthat si ko seh!\nKan Khrihfabu cu zumtu hna lungrual tein tuahmi chungkhar thlacamnak in aathawkmi buu a si caah nihin tiang Bawipa nih lam a hruai bantuk in hmailei can saupi tiang zong lam a kan hruai lai tiah zumhnak le ruahchannak ngeih buin a kal cuahmahmi a si.\nKan Khrihfabu le member dihlak Bawipa nih thluachuah pe chin ko seh!\nPu Naing Aung\nWord of Life Church, Myanmar\n+95 (070) 21493\nRochester Chin Christian Fellowship- USA\n+1( 585 ) 474-6648\n73 Ambrose Street, Rochester, New York 14608, USA\nContact:… Read more…\nKansas Chin Baptist Church- USA\nImmanuel Chin Christian Church- Kansas, USA\n2510 NE Vivion Rd Ste 300 Kansas City MO 64118-6200, USA\nChin Christian Mission Church- Kansas, USA


US Buainak Kong Le President Trump Dirhmun A Fiang Bak Hih – Chin World News Evening\nUS Buainak Kong Le President Trump Dirhmun A Fiang Bak Hih\nBy Luther Tin Hre\nUS Buainak Kong Le Trump Dirhmun Tlawmpal: Presidential thimnak a nai chin lengmang. President Trump cu Democrats lei pawl nih a lam kip in thlak khawhnak lam an kawl chin lengmang. Corona virus ruangah poll ah kal loin mail tu in vote kan thlak cang lai tiah Democrats pawl nih an phuan.\nHouse Democrats pawl nih mail kuatnak caah $25 billion hman ding in an suaisam. Asinain President Trump nih a duh lo tuk. Mail in vote kan thlak ahcun lih le hrok a tam tuk lai a ti. A duh lonak cu Twitter ah a tial i Twitter nih “mail in vote thlaknak ah lih le hrokhrok a um bal maw”? tiah fact-check an tuahpiak.\nA fact check tuahpiakmi nih President Trump thin a hunter ngaingai. Duh poah in Freedom of Speech kan ngeihmi a kan hnursuan awk a si lo. Ri ngei loin facebook le Twitter pawl nawlngeihnak hi kan thumhpiak hna lai tiah a hrocer hna. An nih cu publisher si loin media platform lawng an si caah an duh paoh in a hmangtu hna tuahto hi a tha lo a ti.\nSection 230 of the U.S. Communications Decency Act hi Social media platfform pawl hna caah phaw bantuk a si. A runven tuk hna caah an duh paoh in a hmangtu catialmi an delete piak hna, an edit piak hna, an thuhpiak hna.\nCucaah an duh poah in Media platform hmangtu tuah kho ti hna lo ding in lam kan kawl lai tiah an zoh cuahmah lio a si. A hleiin Twitter hi Liberal hoih in a ummi an si i Conservative view a rem lo ngaimi an si. A hleiin Fact check tuah leiah tuanvo ngeitu pa Trump le Republican upa a rem lo ngaimi hna a si.\nUS tuanbia ah Mail in vote thlak hi mi zeimawzat caah cun an tuah pah lengmangmi a si ko nain tutan ah ram pumpi huap in an tuah ahcun lih le hrokhrol cu a tam ngamsam lai ti a fiang cang. An tuah cianak ah lih le hrokhrol a um ngai cang. Hihi Democrats pawl nih lih le hrokhrol pah in Trump teinak caah lam pakhat an i ruahchanmi pakhat a si lai tiah an zumh.\nA ra thanmi cu minak pa an thahmi kong zong a si than. Vun raang pa kha a palh ko, asinain daite in sandahpiahtu hna kha Antifa bu pawl nih an luh hnawh hna i, an duhmi target tu langhter loin Antifa bu duhnak tu ah an mongh hna. A hnuah cun meikhangh, fir, hramh le thah le nawnnak in buainak an ser.\nLungfim minak tampi nih cun an kir tak than hna. Kan i tinhmi a si lo an ti. Mi thi pa chungkhar lila zong nih hi bantuk cawlcangh hi kan duhmi le kan i tinhmi a si lo tiah an thanh. Minak nu pakhat hna nih cun ‘black lives matter tiah nan i auhtermi hi nihchuak nan si. Chicago ah minak pawl nifatin in an i thah lengmang. Zeiruangah dah Chicago ah nan au lo. Atu lawng ah nan au?” tiah fak taktak in a phomh chih hna.\nAmerica ah Antifa cawlcanghnak hi 2017 hrawng in biatak in a linsa than. White Supremacists or right-wing extremists pawl cawlcanghnak lehrul in biatak in a tho vemi an si. Nazi party kha fak piin rak doh hna u sih law nawlngeihnak an rak tlai kho hnga lo tiah a thar in hraan le sual aa timmi an si.\nAn cawlcanghning zoh hna tikah nu zong pa zong an tukvelh hna. An cawlcangh a zoh hna lengmang tikah US minak pa Kim Jung-un hawipa hna nih cun ‘saram’ an si a ti hna. A hrawh khawhmi paoh hrawh an i zuam; an fir khawhmi paoh fir dih an duh; zeitluk fak in dah buainak kan ser khawh lai ti kha an duhmi a si zungzal.\nZeitluk in dah an i tinhmi a pial ti ahcun minak phuhlam an duh i, miphun thleidannak lohter taktak an duh ahcun uktu hna sinah an auh khawh chungin au ding a si. Asinain daite in sandah a piah komi hna kha States dangdang in an rak luh hnawh hna i a tlawmpal ahcun zei he hmanh in aa tlai lomi mi sawhsawh hna inn, dawr le thilri vialte an hrawh tluahmah dih.\nPresident Trump nih a zoh ko hna i an luan tuk cang timi a hmuh hna tikah States Terror an si tiah a phomh colh hna. States Govenor hna sinah Trump nih a timi hna cu “nan cil hna lo ahcun an in cil dih cang hna hih” tiah fak taktak in a sik hna, zeicatiah an cawlcangh kha zeitluk ti toih zong ah a za cang ti a thei lomi thise ramcar bantuk an si.\nCiam cikcek in khua le ram an chiah dih hnu hmanh ah a za cang ti a thei lo ding minung an si. President Trump nih biachimnak a vun tuah ah khan fiang tein a chim. An hrawhhralpiakmi hna dirhmun a fiang ngaingai. Fir le hramh a tongmi ‘kan in bawmh hna lai’ tiah thazaang a pek hna.\nA peh rihmi cu “kan ralkap zong ka hman hna lai” a ti. Mi cheukhat nih President Trump an soisel len. Trump nih zeitluk tiang dah buainak donghternak caah ka cawlcang lai timi hi aa fiang tuk. A nemnak in biachim le hnemh hna kha aa timhmi a si lo. A zatawk in a tuarmi chungkhar sinah hnemhnak a chim cang. Zeitluk tiang dah zalong tein sandah kan piah khawh timi voitam tuk a chim cang.\nZeitluk in dah a free mi ram an si kha mipi theih in a langhter cang. Asinain hi tiang lawng a za lo ti zong a fiang tuk. Tutan buainak ah hin Antifa bu le an hnuzultu hna lawng an si lo zia kha a fiang tuk. President hlun Barack Obama zong an hnulei in aa tel; Pi Clinton zong aa tel; Democrats upa tam tuk an i tel. Zeitluk in dah President Trump kan buai lai i harsatnak kan pek khawh lai tiah fak piin an i zuam.\nHnahnawhnak pek tiang lawn si loin November thimnak tiang ah ceilak in tengh an duh. Cucaah President Trump nih ‘fir le hramh’ in buainak a ser komi hna sinah khan politically correct ngaiin remhnak kan ser hna lai ti ding kha a lam zong a si lo; a herhmi zong a si lo. Obama hi nautat awk tlak ngai a sinak cu a ka a pau paoh ah mipi thuksawhnak a chim peng lai. Trump min telh loin a seh peng fawn lai.\nTutan a statement chuahmi hna kha ram daw taktakmi hmurka le catial a si lo. Minak civil right leader Martin Luther King he cun van le vawlei in an i hlat. Minak pawl a pilpitu hna chin lengmang tu a si. Zeitluk in dah minak le vunrang an i neih lai tiah aa zuammi tu si loin zeitluk in dah an i hlat chin lengmang lai tiah aa zuammi tu a lo. An hmaa an khoihpiak lengmang. Mah tluk in buainak an ser, an fir; an hram lioah ‘mi tlawmte lawng nih buainak an ser’ a ti. ‘Thlennak taktak chuah pi kan duh ahcun politics lawng a za lo; protest lawng a za lo; a pahnih in kan tuah hau’ tiah a tial chih.\nKhatlei in States Governor pawl cawlcangh zoh tikah san an tlaih loning a lang tuk. President Trump nih atu le atu ti awk in a aukuanh lengmang hna bu zong in an taw a rit peng. Trump nih direct in chawhkenh hna in tlangtlak khanh awk an tha lo. An State cio cungah nawlngeitu an si ve tikah zoh hmasa lengmang an hau. Mah tluk in inn le dawr an hrawh, an fir, an khangh; nu zong an velh hna; pa zong an velh hna. Cu bu zong cun cawlcangh awk an thei lo.\nKanmah kan him paoh cun a za tiah ruahnak an ngei lo. An hna an i chehter. Trump nih zeitluk in dah resources tha kan ngeih; hmang u tiah a chimh lengmang hna bu zong in an hnachet kho peng. An santlaih lo tuk bia maw a si; zeitluk in dah Trump hi zohchia in kan tuah lai ti an bawh dah a si hnga!\nTrump lehlam tu an doh i an soisel. New York Governor Andrew Cuomo hna nih cun “dai tein sandah a piah komi hna US miphun cungah ralkap hman aa tim. Ningzah a si” tiah a soisel len. Zeidah a cang ti zong zeihmanh thei hlah seh law a lo ngai. Daite in sandahpiahmi cungah Trump nih ralkap hmanh aa tim hna lo. Andrew Cuomo hi Corona virus kongah san a tlai lo tuk i New York nursing Home ah thihnak a khahter i, runvenak zong ah zeidah, zezat dah kan herh tawk a si ti zong a thei lo an timi pa a si. A naupa hi CNN ah a um.\nA donghnak an soisel len thanmi cu Inn Raang pawng i Biakinn an khanghmi a va lennak kong kha a si. Biakinn riantuantu upa lila zong nih Trump an soisel. “Kanmah theih loin a rak ra; cun mipi lemsoi duh a si” tiah riantuan upa pakhat nih a chim. Biaknak riantuantu upa zong hi dirhmun ngei lem loin thli a hrannak paoh ah choihmi an rak tam ko.\nA si ngai hnga maw? Mah tluk a him lo lio i a inn pa te zong a si i, Inn Raang he tuanbia chan tampi chung a ngeimi cangmi a kangh lio i a va lenmi cu upat tlak ngai a si tiah ka ruah. Trump hrimhrim nih a hmurka in ‘historic building’ a ti. Bible aa tlaih i mipi zong a hmuhter len hna. Inn a kangh zong ah Bible kan ngei ko. Ruahchannak a um ko ti hi Trump nih a langhter duhmi a si lai tiah ka zumh.\nKa bia lakah Trump nih upa lianlian dangdang aa zulhter hna lo. US Department of Justice leiin Attorney General William Barr lawng upa lian cem ah aa zulhter. Sullam a ngei kho men. Biatak tein buainak sertu pawl hi hmaa an lakpiak hna lai tiah ka zumh.\nA zumhnak kongah atu tiang an soisel lengmang fawn. Asinain a zumhnak kongah a lungfim ngaingai ti voitam ngai ka hmuh cang. Biaknak a upat i Pathiam zong a zumh ko ti hi a nunnak ah ka hmuh lengmang cang. Ka uar ngaimi cu tu kum Easter zarh chungah khan Taluk le WHO kongah khan buai cio a si. WHO cawlcangh nih Trump thin a rak hunter ngaingai.\nMedia pawl nih WHO kongah bia tampi an hal. Easter (Bawipa thawhthan) zarh a si caah Trump WHO cungah bia fak pakhat hmanh a rak chim lo. A lehmi hna cu “Easter week a si caah zeihmanh ka chim rih lai lo; next week leiah WHO kongah thawng ka thanh te lai” tiah a rak leh hna. A next week ah WHO bawmhnak pek tawnmi ngol chung ding in a thanh taktak. Zahan zarh khan cun WHO he pehtlaihnak tiang a donghter cang.\nKahin chim duhmi cu Biaknak thil or Pathian lei he aa pehtlaimi paoh ah upatnak a langhter lengmang. Hihi Khrihfa tha timi tampi hmanh nih thleidan an thiam tawn lomi a si. Cucaah President Trump nih biaknak a dirpi taktak maw timi ah hin Khrihfami hna mithmai hmuh duh sawhsawh ah a deu in a dirpimi si seh law a cawlcanghnak mit a rem lomi a tam ngai cang lai.\nAsinain atu tiang i Biaknak lei he aa pehtlaihnak cawlcangh zoh tikah a lungchun taktak in Pathian a thei ko timi hmuh khawh a si.\nA donghnak ah, November thimnak ah mipi tampi nih Trump caah lungretheihnak an ngeihpiak cang a timi zong an um. Corona virus in tutan buainak tiang an vun i pehtlaih tikah aho paoh nih Trump zoh cio a si. Hi tluk lio caan celngel ah Joe Biden he an i tong i Trump caah vanthat ngai zong a si. Joe Biden cu Democrats upa tampi hmanh nih an uar lo tuk. American mipi chinchin cu chim ding a um lo. Aa tinh lomi ah zeitin dek Presidential candidate caah an paihhrolh sual i, atu tiang a taang kho i a si.\nA biachim zoh ti ciocio; an riantuannak nehnang zoh ti cio zong ah Joe Biden cu US President ding ah aa tlak lo tuk. Presdent Trump kha aa tlak lo an rak ti i, Joe Biden aa tlak loning in a let tam tuk a zualhma. Buainak le lih le hrokhrol in vote thlaknak a um lo ahcun President Trump nih a nolh than te ko lai ti hi catialtu zumhning a si. Miraang pawl nih Trump an uarning cu US tuanbia a um theng rih lai lo.


NLD Party Tham Cu Mah Hi Pei An Rak Si Ko Hi – The Chinlung Post\nNLD Party Tham Cu Mah Hi Pei An Rak Si Ko Hi\nOctober 12, 2020 admin Chin 0\nHi cabia hi a dih tiang rak rel NLD Party Hi Ram Pumpi Aiawh Party A Si Timi KongahNLD party hi Sept 1988 kum ah an rak dirh. A dirh tu (Founders) hna hi Suh Kyi dah lo cu ralkap bawi hlun lawngte an si. Brigadier General Aung Shwe, General Tin Oo.Colonel Kyi Maung le Brigadier General Aung Kyi hna an si. Cucaah NLD policy a tungtlang dirh tu hi Ralkap hlun lila an si i tlangcung mi pakhat hmanh an i tel lo.\nAtu NLD party i CEC ah tlangcung mi an i tel ahcun tlawm ngaih in an telh mi hna a si lai.Hi ruang ah cun pei 1988 kum thiam ah Tlangcung miphun vialte komh mi UNLD (United Nationalities League For Democracy) cu an rak dirh i General secretary ah Dr. Lian Hmung Sakhong nih a rak tuan. Kha lio ah tlangcung party 25 cu UNLD ah an i fonh i CNLD zong a rak i tel ve cang. NLD hi ram pumpi huap Party rak si seh law UNLD kha dirh a herh hnga lo.Kawl cozah le party nih cunglei in a kan aiawh le huap a kan timh mi pei kan dohmi a ruang pakhat cu a si ve cu.\nNLD Party cu thih ngamh in Ralkap a do ngamtu Party kan si timi kongah,CNLD hruaitu hna cu tlaih ding an si caah an zam. Caan karlakah a thi mi Salai Ram Ling Hmung te hna an um. An ral chiat ruangah an zam a si lo. An tlaih hna ahcun thlankhur nih a hngah cang hna. Ralkap a dotu cu chim hlah! CNA he pehtlai hmanh ah an kan hrem ning le saram thah in a kan thah.Suh Kyi caah kawl ralkap cu a pa fa le an si. An far hning a si.Fungfek voikhat tuk zong a tong lo.\nA rian tuanti hawi le zong ralkap bawi hlun an si caah le kawl cu Saya tapeh nunphung an ngeih caah an dinh dorh deuh hrim hna.Cucaah NLD chungtel pawl nih NLD cu ralkap thih ngamh in a do mi kan si an timi khi tlangcung mi ralkap a dotu dirhmun he tahchunh awk a tha lo.Dr.Lian Hmung Sakhong nih thih ngamh rak i thim sehlaw kan chin miphun nih zeitluk in dah kan sungh lai?Atu lio tuan mi lawng siloin Suh Kyi inn chung i hmurka a ngeih lo lio caan ah vawlei cung cozah kip sinah kawl ram kong abikin tlangcung mi nih kan covo kan ngeih lo ning kong a va cawnpiak mi hna khi chim awk a tam tuk lai.\nAmah nih thil sining kan problem a va cawn piak hna i Suu Kyi nih laksawng a ngah.Kei cu Suu Kyi nakin Dr.Lian Hmung Sakhong le Chin miphun covo ngahnak ding caah dothlennak a tuah tu hna hi kaa uar deuh.Thih ngamh in NGO rian miphun caah ka tuan a ti tu hna nih cun Suu Kyi an uar deuh.


R. I. P: Phakan Ah Suikhur A Cawhmi Hna Pa 2 Cu Lei Nih A Cim Pi Hna I An Nunnak A Liam – Chuncha News\nR. I. P: Phakan Ah Suikhur A Cawhmi Hna Pa 2 Cu Lei Nih A Cim Pi Hna I An Nunnak A Liam\nAtu bantuk thanwgpang theih hi a nuam lo taktak mi asi. Minung cu kan pawcawmnak kawl hawlh hi a dang cio mi kan si i, kan pawcawmnak kan kawl ruang i vanchiatnak tong ve hi cu a poi kho taktak i, ngaih zong a chia khun. Kan hnu lei zong ah thawng kan theih cia bantuk te khan voi leh khat bak ah minung 200 cung an nunnak a liam thawng kan theih kha a si i, a ho poah a ngaih a chia lo mi kan um hna lo.\nMah hnu zongin lei a cim i a thimi thawng kan theih pah than lengmang hna. sui khur cawhnak kan ti cu vawlei hmun tampi ah voihnih thum cawh le chunh cang mi an si tikah ruah a sur ahhin cun a min theo ton ko. A ruang cu vawlei a dor cang caah a min mi a si. Phakan hi kanmah Chinmi zong tampi an i hlawhfa nak hmun a si ve tikah hi bantuk thawng kan theih ah hin Laimi an si ve sual maw ti hi thin i dom cio a si.\nAtu zong hi Laimi tampi an um rih ko ti theih asi. Nihin zawng ah atu bantuk tein thil a cang nak kong kan theih tikah thinlung a nuam lo ngaingai. Atu ni 17.10.20, 3:00 pm hrawngah Phakan myone, Nathmaw khua ih sui laihnak tilikap a cimih sui hawltu mi 2 an thi ti a si. Credit: Laileng Media\nThawngdang <<< WASHINGTON (Reuters) – National poll ah Biden hnung lawngah ai zel peng cang caah, political support kawlhawl in nitlaklei states lei a vung tlawn hlan ah, Saturday ah Michigan le Wisconsin ah campaign tuah dingin timhlamhnak a ngei. Covid in a damnak in ni tlawmte lawng a si ko rih nain, Nov. 3 election phaak nak dingin zarh 2 le a cheu te lawng ai duh fawn cang caah, a liamcia kum 4 lio i buan a conak states ah buan co than kho dingin Trump cu ram pumpi cuul in ai chok cuahmah. 2016 lio ah khan Michigan le Wisconsin ah hin khahlaan NY businessman (Trump) hi buan a rak co bal ko nain, a tutiang ko rih ah cun, poll ah cun Biden hnunglei ah ai thlai ko rih.\nTutan election i buan a co than khawhnak dingah a biapibikmi states ah hin Michigan, Wisconsin le Pennsylvania hi an si, tiah Trump a fimcheutu (adviser) nih an chim peng mi a si. Arizona telhchih in, Republican nih ralhruang (stronghold) bangin an i ngeih pengmi states pawl hi a si khawh chungin Trump nih humzual khawh ai zuam. Friday zaan ah khan Georgia ah campaign tuah a lim cang i, Monday ah khin Arizona lei ah tuah ai tim.\nPulrai ruangah Biden nih tuan ah khan a schedule tampi a let bal caah, kan hnung zarh hrawngin khan cun biataktein khualtlawn hram ai thok than ve cang. Saturday ah khin cun a chuahkehnak state Delaware ah caam ai tim. Vice caah ai thimmi Harris belte cu a bawmtu Covid nih a tlunh hnu cun ni tlawmpal chung cu a khuallam ai din ta rih.\nUS presidential elections hi electoral vote ni lai a relmi a si i, hi vote pawl cu US states hna le pengkulh hna i an miluzat rup in phawtzamh ciomi vote a si. Rampumpi nih an pekmi popular vote hi lai a reltu taktak a si lem lo. Buan conak dingah hin, candiate pakhat nih electoral vote 538 lakin 270 tal hi a hmuh hrimhrim a hau.\nWisconsin nih hin electoral vote 10 ai ngeih i, Michigan nih hin 16, Arizona nih 11. Sunday i Trump nih campaign tuah ai timhnak Nevada nih hin 6 ai ngeih ve. Cu vialte electoral vote pawl vun tinco khawhnak dingah cun, conronavirus he ai pehtlaimi buaibainak vialte an tawlrel ning a cuanmi vote petu pawl an lung laak khawh hi a biapi ngaimi a si te lai. US lawngah minung 217,000 lenglo a thattu pulrai Trump a tawlrel ning a that lo caah Biden nih tha lo in a soisel.\nTrump cu Mask hruk a duh lo zungzal i, ai pummi a mipi pawl zong cu Social Distancing an tuah fawn lo. US ah plural nih a tlunhmi a karh lei an panh peng ko rih bu ah le, a thimi zong an tamdeuh ding a fian ko rih bu zong ah cun, Trump nih cun pulrai hi zei sawpa ah a rel lo i, “Kan ram nih pulrai hi kan tei ngai ko cang” tiin a ti salam ko rih.\nPulrai a tawlrelnak kongah Trump hi biatak a chim lo, a daithlang fawn, tiin Biden nih Friday ah khan a soisel. Ram pakhat dirhmun in cuhlan nakin kan tha deuhdeuh ko. Harnak kan tong ko nain, a tu nak tha le cak deuh in i sersiam than khawhnak caan tha taktak kan i ngeih ko, tiin Detroit i campaign an tuahnak ah a chim. Trump nih cun nihin tiang zongah hin Pulrai a tawlrelnak kongah ai chimthiam peng ko rih. “Biden tham nih cun pulrai doh duh ruangah kan US economy pi hi a ningpi in a herh lo ah a phih viar ko lai cu ta.\nMinung nunnak millions tampi kan khamh. Nihin tiang kan tuah khawhmi pawl hi khuaruahhar an si, tiin Friday i Georgia i mipi he tonnak a ngeih lio ah Trump nih a chim .Hmaizarh chung hi campaign tuah dingah a biapi taktakmi zarh a si cang i, a tu hi Trump cu a thazaang umek bongh in hnawhnam ngangin campaign tuah dingin hmunhma ai zuahmi pawl a panh cuahmah cang. Debate caah faaktuk thazaang chuah in timhlamhnak ka tuah duh lem lo. Trump biachimmi hi ka ngeihpiak lai lo, tiin Friday zaan ah khan Biden nih thawnglatu pawl sinah a chim.\nNLD Party Thazàng Làknak Ah Tiin Hakha Khua Chungah Nihin Ah An Vak Hna\n2020 Kawlram Thimnak Ah NLD Nih Ram Pumpi Huap In A Tlawm Bik 341 Thutden (Seats) A Hmuh Lai


China le ASEAN Palai Kawlram Kong Ah An I Chawn – Buanchukcho\nChina le ASEAN Palai Kawlram Kong Ah An I Chawn China ramdang lei vuanci Wang Yi le ASEAN Kawlram palai Brunai ramdang vuanci- 2 Erywan Yusof hna cu Kawlram kong he pehtlaihin nizaan August 18 ah khan phone in an i chawn.\nHimnak Pek Khawh Ahcun CDM Tuah A Duhmi Ralkap 500 Hrawng An Um\nMipi ralkhap phu hi CDM a tuah mi ralbawi le ralkap hna nih CDM a tuah duh mi hna le INUG kar ah pehtlaihnak a tuah piak tu le a bawmtu phu an si.\nRalkap 500 cu battalion 5 tluk an si i, mipi le mipi ralkap fonh mi nih mipi dohthlennak caah teinak lam pakhat a si tiah mipi ralkap phu nih a langhter.\nNizaan ah Tayeh peng ralhrangbu meithal sernak zungin ralkap 10 leng le nihin ah Dawei pengah a um mi khah-lah-yah (25) in ralkap 25 nih hriamnam he an zaam tiah theih a si.\nRalhrangbu nih uknak a lak hnuah CDM ah a lut mi ralkap 1500 hrawng an si cang tiah CDM a tuah mi hna a bawm tu CDM Capt. Lin Htet Aung nih Myanmar Now ah a chim.\nPre-CDM code a la duh mi, ralhrangbu chungah a um lio mi hna cu mipi ralkap phu pehtlaih khawhnak @Myanmar People Telegram http;//t.me/MyanmarPeople ah pehtlaihnak tuah code lak khawh a si tiin ပြည်သူ့ရင်ခွင်အဖွဲ့ nih an langhter tiah RiSE News nih a tial.\nRalhrangbu Nih Gangaw Peng Hninkha Khua An Luhhnawh,Kum 72 Mi Pakhat An Velh\nGangaw peng Kalay le Gangaw lam kam ah a um mi Hninkha khua cu ralhrangbu nih tuzing ah an luhhnawh i inn an bauh, innchung thilri hna an lak piak hna hlei ah kum 72 tarpa pakhat cu an velh.\nRalhrangbu nih Hninkha khua an luhhnawh ruangah Hninkha le a pawngkam khua hna cu hmunhimnak lei ah an zam tiah theih a si.\nUS Ralkap Afghanistan Ah Timh Ningnak Sau An Um Rih Men Lai\nUS Ralkap Afghanistan Ah Timh Ningnak Sau An Um Rih Men Lai US president Joe Biden nih US ralkap hna cu Afghanistan ah an i timhcia mi nakin sau deuh an um rih men lai tiah a chim.\nUS nih Afghanistan i an ralkap hna cu tu thla dih ah lak dih dingin a timh mi a si nain, atu hi Afghanistan ah US mi 15,000 hrawng an taang rih tiah theih a si.\nKhatalei ah nitlak lei ram hna nih anmah he rian a tuanti mi le an rian a tuan piak lio mi Afghan mi hna cu an ram in lak dingin timhtuah cio a si i, US zong nih an ralkap holh lettu le an rian a bawmtu hna 65,000 hrawng chanh ding a ngei i, atu tiangah minung 52,000 cu a lak cang hna.\nTaliban zong nih Afghanistan in chuah a tim mi hna cu Kabul airport an phak khawh lo nak dingah meithal he a kham hna.Airport ah document a ngei mi lawng nan lut kho lai tiin an kham hna.A taktak ti ahcun document a ngeimi hna zong an luhter duh hna lo tiah an chim.\nAtu hi Kabul khuapi Karzai international airport cu US ralkap 4,500 nih umhmun an khuar i, Taliban pawl zong nih a pawngkam ah an congh ve hna.\nKan hnu zarhpi ni thawkin Kabul airport le a pawngkam ah minung 12 cu meithal in an kah hna ruang le mipi an buainak ah an nunnak a liam.\nUS ram mi cheukhat hna zong Afghanistan ram in an i timhcia bantukin an chuak kho rih lo caah US domestic airline hna cu US defence secretary nawlpek nak he an minung hna an chanh khawh cang hna lai tiah theih a si.\nAfghanistan in a zaam mi hna cu vawleicung ramkip ah an phan cang. Mah hna lakah tam deuh cu Kabul i ramleng cozah he a pehtlaihmi riantuantu hna an si i, cheukhat cu an chungkhar he a pem mi an si.


Breaking News:Thantlang ah thawngpang tha taktak thei a sicang. – Lai Lungrawn Post\nBreaking News:Thantlang ah thawngpang tha taktak thei a sicang.\nAugust 2, 2021 August 2, 2021 admin Thawngpang\nThantlang sii-inn a panh i harsat ruang ah chawva in bawmhchanh hau mi hna cu Thantlang Healthcare Charity (THC) nih tikhawhtawk bawmhnak pek an si lai, tiah an facebook cahmai ah an thanh.\nAtulio kan ram harnak le thinphang thlalau in nunnak khua kan sak lio ah Thantlang Healthcare Charity nih kan tikhawhtawk in mizaw hna kha chaw le va in bawmhchanhnak kan ngei kho peng. Atulio cu Thantlang sii-inn zong khar a si rih. Cucaah, damlo ruang ah Thantlang siikhaan na panh i harsa tuk le chaw le va in bawmhchanh hau na si sual ahcun kan tikhawhtawk bawmchan ding in nan pawngte ah kan um zungzal,” tiah an thanh.Mah belte, THC nih oxygen tu cu kannin bawm kho rih hna lai lo. tiah an thanhchih.Pehtlaihnak Ph:09887283349\nThawngdang Rampi ruahnak petu Daw Aung San Suh Kyi le ramhun /lutlai U Win Myint hna biaceih caan khiahmi cu an thawnthan Nay Pyi Taw adang te biaceihnak zung ah tazacuai a tongmi rampi ruahnak petu Daw San Suh Kyi , ramhun lutlai U Win Myint le Nay Pyi Taw council chiarman Doctor Myo Aung hna cu biaceih ding caan cu rallokap nih an thawnthan tiah Daw Aung San Suh Kyi a sihni Daw Min Min Soe nih a chim.\nDaw Aung San Suh Kyi telh in 3 hna cu nikhat ni le nihnih ni hi si peng ding in bia chah nak an ngei nain tu hrawng zungkhar caan a sau tuk caah an thialthan nak hi asi.\nRallokap chiarman uknak lak thla 6 tlin nawlchuah nak chungin zungkhar caan cu zarhkhat chap asi lai ti bantukin Daw Aung San Suh Kyi te biaceih ni cu zarkhat thawn a si ve.\nA hlan nikhat ni a hmuh 4 cu thla 9, nihnih ni a hmuh cu 2 hmuh cu thla 10 ni ah zung auh an si. Ka nu telh in an 3 in conferencing ah pehtlaih hnu in keimah sin ah an ka thanh tiah sihni Daw Min Min Soe nih a chim.\nMah leng ah Mandalay biaceihnak zung in ziknawhnak atuah ti kong he pehtlai in Daw Aung San Suh Kyi tazacuainak a hmuh biaceih nak cu thil pakhathmanh theih a si rih lo tiin Daw Min Min Soe nih achim.\nRallokap nih cun covid-19 zawtnak i runven nak ti cu i chimhnawhchan in July thla, thlalai hrawng ah khan thok in zung cu sautuk an khar i pengkulh hna zongah tlunkal an phih the chin post.\nThawngdang Myanmar Rahrang pawl cu An tuar ve thluamah cang ko hih. Ceicik cek ve hna seh, mi mipi nunnak tampi a liam zong ah zeipoi lo bantuk in an um i tutan cu anmah chung lila in Covid-19 in a zawmi an tam bak ve cang. Min Aung Hlaing nupi cu Covid- in a zaw i a thi dengmang cang tiah theih a si.\nA nupi cu Oxygen level zong atum ngai cang i, lungrethei ngai in khua an sak ve lio si. Micung ah tuahsernak that lo man cu an tuar cuahmah ve ko hih. Cu lawng si lo in Zaw Min Tun te chungkhar zong Quarantine ah chiah an si ve ti asi. Cu leng ah cun Than Shwe te chungkhar zong hi Covid-19 in an zaw ve ko tiah innpa naihniam nih an chim.\nCu leng ah Min Aung Hlaing a chang tu ralbawi Soe Win a nupi Daw TanTan le a an sin um nu telh in minung pa 5 bak Quarantine ah an chiah fawn hna tiah theih a si. Cu pa 5 chung ah cun pakhat cu a nunnak aliam cang. August thla an tuah dingmi press conference zong tuahthan lo ding in an cancel than cang.\nAtu bantuk in anmah ralbawi chung in Covid-19 in a zawmi an tam tuk cang ruangah an program vialte zong an cancel dih nak hi asi . Min Aung Hleing nih a chim ve nak ah cun mipi caah a herhmi tu tuahkhawh kan i zuam lai tiah achim.\nThawngdang Germany Nih Mipi Thim Mi Cozah Phungninglo In Hlawt A Duh Lo Kawlram mipi nih an thim mi cozah phungninglo in an hlawt mi kan cohlan lo tiah Newyork ah a um mi permanent mission of Germany to the United Nations nih a thanh.\nAung San Suu Kyi cu nun chung thongthlak ding diarhmun a phan cang\nSAC ralhrang faktuk in sual an phawt cang hna vawlei cung ah an i tlum tilo.


Khrihfa Hna Lunglawmhnak\nNihin hi Jesuh Khrih chuahlai hngahnak (Advent) zarh 3 nak a si. Nihin kan tlangtar cu Lawmhnak (Joy) a si. Jesuh Khrih akan phorhmi Lunglawmhnak kan ngei hna maw?\nDecember 14 (Cawn Ni 5 ni), 2012, USA ram, Connecticut State, Newtown khua ah tlangval kum 20 a simi nih a nu (Sayama a simi) le kum 5-10 kar a simi siangngakchia 20 le sayakyi, sayate tiah ngakchia 20, upa 6 meithal in thih lakin a kah hna. Amah le mah zong aa kah ve. Zeitluk ngaihchiat dah a si.Christmas sianginn khar lai teah mah bantuk thil a can tikahhin chungkhar hna caah ngaihchiatnak hi ruah piak khawh an si lo. USA President Obama zongnih hnemhnakbia a chimpah in a celh lo caah a tap.\nJesuh Khrihnih amah zumtu hna nunnak ah lunglawmhnak kan ngeih ding hi a kan siaherh tuk. “Ka lunglawmhnak kha nan chungah a umi nan ilawmhnak cu a tlinnakhnga, hi bia cu kanchimhhna,”(John 15:11)tiah a kanti.\nBaibal ah Lunglawmhnak” (Joy) kong hi voi 500 nak tam a um. Phungchim minthang pakhat nih a chimbalmi cu: “Khrihfa sinak a nganbik langhtertu hmelchunhnak cu zumhnak a si lo; lawmhnak a si,” tiah a ti. Jesuh Khrih vawlei a rat tikah “Lawmhnak” a rak kan phorh. Khrih phorhmi lawmhnak cu voikhatte meh thaw i mehruangah i lawmh i pawtam tikah i lawmh tilo bantuk khi a si lo. Picnic kan kal i chunnitlak i nuam, asinain zan lei inn phak tikah ingpuan lungrawk in um khi a si fawn lo.\nPaul nih Filipi thonginn chungah thong a tlaklio ah Filipi cakuat hi a tial. “Bawipa chungi nan nunnak ah khan i lawmzungzal ko u ti kan duh hna. I lawm ko u, tiah ka nolh than rih ko lai,” (Filipi 4:4) tiah a tial. Harnak tampi nih a kan kulh cuahmah lio zongah chunglei nunnak ah thuk pi in lawmh khawh le hnangamnak ngeih khawh khi Khrihfa Lawmhnak taktak cu a si.\nPathian kan lawmhnak ding a ruang tampi a um nain a tanglei thil hna ruangah hin a bikin Pathian cungah i lawm hna usih tiah kan sawm hna.\n1) Misual hna caah Jesuh Khrih akan pek caah Pathian cu lawmh hna u sih (1 Timote 1:15).\n2) A luan ciami can chungah a kan dawtnak, khamhnak, tlanhnak, bawmhnak, le thluachuah thil tha tampi ruangah Pathian cu lawmhusih (Salm 70:5).\n3) Nifatin kan nunnak ah akan umpi peng caahPathian cu lawmh u sih (Mat. 1:23).\n4) Kan tei khawhlomi “vawlei nih achuah termi harnak vialte ???” tei piaktu a si caah Pathian cu lawmh u sih (Johan 16:33).\n5) Jesuh zumtu kan si ruangah Hell mei in luatnak a kanpek i le zungzal nunnak (Van ram) akan coter caah Pathian cu lawmh u sih (Johan 3:16).\n“Vawlei Lawm tuah” timi hla phuahtu cu Isaac Watts (1675-1748) asi. Khrihfa Hlabu tambik phuahtu pa a si.A pa Khrihfa Upa le a nu (refugee) nih an hrinmi a si. Kum 14 chung an chungkhar in hremnak, tuarnak an tong. Cu ruangah Isaac Watts cu mi zawtfak pang ngai asi. Atung pe 5 nak tlawmpal lawng a sang. Apum a derthawmnain a lungthin le thlarau cu a thawng ngai.Kum 45 a silio, a hawipa inn dum chung thingkung tangah “Vawlei Lawm tuah” timihla hi Salm 98 cherhchanlak in a phuah. Pathian ukmi nunnak cu a him, lawmhnak a si, dinnak zong a sinak kha a langhter. Mary, Joseph, tuukharhna, vancungmi, nichuahlei mifim, caw rawleinak kuang kong tehna aa tel lo nain mahhla hi vawleicung ah sakbikmi Carol hla asi. Zeicahtiah khamhtu Jesuh Khrih a chuah cu kan caah lawmhnak asi ruangah a si.\nJesuh Khrih cu a luanciami kan nunnak caah lawmhnak a si. Nihin kan nunnak caah lawmhnak asi. Hmailei cazongah lawmhnak a si fawn.Kan nunnak dihlak in “Vawlei Lawm tuah, Bawipa a tum” timi hla hi sahna usih.\n“Nan thinphanghlah u; zeicahtiah nan sini ka ratnak cu nan ca i thawngtha he a si, cu thawngtha nihcun mi vialte sinah lunglawmhnak a tlunter lai,”\n“A sung bikmi a laksawng caah hin Pathian cu lawmko u sih”\n(2 Korin 9:15).


Siannak in Hmuhmi Thluachuah | Radio Veritas Asia\nNihin Bupi nih a kan thimpiak mi cathing(Mak 6:33-44) chungah "Jesuh cu lawng chung han a hung chuak i mi cu vialte aj hmuh hna tikah khan a zaang an fak ngaingai, zeicahtiah khaltu a ngei lomi tuu bantuk an si. Cucaah thil tampi a cawnpiak hna" tiah a ti(Make 6:34). Nihin ni caan zongah khaaltu a ngei lomi tuu bantuk Khrihfa mi hna tampi an um. Jesuh bantukin zaangfahnak lungthin mit in zoh an hau. Cun Jesuh sinah, khamhnak lam lei an panh khawh tthannak hnga ding caah hruai an hau.\nJesuh nih a thawngtha bia a ngaitu mibu pi kha rawl dangh awkah zultu hna kha: "Nanmah nih ta ei awk cu nan pek hna" tiah a fial hna tikah zultu hna nih Jesuh fialmi rian cungah lunghrinhnak an ngei. Kan nih Khrihfa mi hna zong Pathian a bia mi le a cawnpiak mi phunglam a zultu kan si kan ti ko lio caan te ah khin Pathian fialmi rian cungah lunghrinhnak kan ngei tawn ve. "Ka thlacamnak hi a tling taktak hnga maw? Ziah! mah tluk in Pathian sin thla ka cam ko zongah zeihmanh a ka leh mi a um ttung lo" tiah kan ti khawh men lai. Sihmanhsehlaw khuaruahhar nak rian a tuan tak tu ding cu Jesuh, Pathian a si kha kan philh tawn. Kanmah thil ti khawhnak cung lawngah thil a si kho dingin kan ruah sual tikah kan cungah Pathian tuahmi khuaruahharnak thil kan hmu kho tawn lo. Pathian thil ti khawhnak, Jesuh thil ti khawhnak cung tu ah khan zumhnak tling ngeih ding a si.\nPathian nih khuaruahharnak thil a tuah tikah kanmah ngeihmi thilri chawva tlawm te chungin a tuah tawn. Amah sin kan pek a si ah cun a let tampi in a karhter ko."Changreu zeizat dah nan ngeih? Va ka u law va zoh tuah u" tiah zultu hna kha a hal hna. Jesuh sin ah zultu hna nih an hmuh mi changreu tlang nga le nga pahnih an pek tikah rawl a ei mi 5000 leng nih khim tein an ei pin ah a hlei rih. Pathian sinah siang ngai in kan pek a si ah cun Pathian nih siang ngai in a kan pek ve ko lai.


THANTLANG UMMI CHIM CIO HNA USIH, NAN INN MIN TARMI RAK FIM DIH UH – The Chinlung Post\nRalrin Peknak. Kan Inn Innka cung ah ka Pa le min le kan Khrihfabu min kan tar mi Hna kha rak kan phoih piak rih ulaw. Ralkap le Palek nih Minung Kawl pah in Datmei in mi Innka an ceuh hna. A luancia mi March 21 hrawng inThantlang ah CDM a tel mi hna an inn ah hlattlaihnak an tuah hna tiah theih a si. I Ralrin cio Hna usih.Share tuah in mizapi sin ah thawngthanhnak rak tuah ve.\nSawmnak: Nihin tiang Thantlang peng ah cozah riantuan mi chung in CDM a tuah rih lo mi minung 233 nan taang rih. Ralkap uknak hma kal kho hlah seh tiah harsatnak tampi lak ah cozah riantuan hawi hna nih CDM an tuah cang mi ruatbu le zawnruahnak he CDM ah nan i tel ve cang naklai khua mi nih kan in nawl hna.\nCRPH nih CDM tuah dingin a donghnak bik ni a khiah mi March 31 hlan ah mizapi lei ttang in CDM nan tuah ve naklai kan in nawl ko hna. Khi ni tiang ah CDM a tuah duh lo mi cu mizapi temtuarnak a theithiam ve lo i, ralkap uknak a hmakal khawhnak dingah mizapi a leirawitu tiah kan in ti hna lai. A herh ning in 𝗦𝗼𝗰𝗶𝗮𝗹 𝗣𝘂𝗻𝗶𝘀𝗵𝗺𝗲𝗻𝘁 zong kan tuah ve cang lai. Credit: The Thantlang Times\nRelchih:Ruahchuk Ruahcho. Ralkap tax pek lo, ralkap thil cawk lo le electric bill pek lo, timi pawl tham cu lamcung ah duhlonak langhtertu pawl le CDM an um ti lo hnu tham ahcun ralkap pawl rian an ngei ti lai lo i cuhna pawl cu an luhnawh hna lai i an hrocer hna lai, an tlaih hna lai, an thah rih hna lai, an thawl hna lai, an mei an hmih piak hna lai, cuhna pawl zong cu a lung a rak dong ve cangmi an si cang lai caah ralkap nih cun fawi tein an king duahmah ko hna lai.


SAC ralhrang ceilak an thi an tuah sernak an hmuh thluamah cang an caah tih a nung cang ko – Lai Lungrawn Post\nTlanglawng Dinhnnak Ah Palek 4 Kah An Si, 6 Hliam An Tuar Yangon, Alung buta tlanglawng palek 6 hna cu a ho ti theih lo mi hriamtlai phu pakhat nih an kah hna i palek 4 an thi, 6 hma an pu tiah voice of Myanmar nih a tial.\nYangon city train runvennak riantuan palek 6 hna cu tlangllawng khan pakhat ah a cit mi hna nih an kah mi hna a si i, palek meithal 4 zong an lak piak hna.\nKyimyintaing in Alung buta chuah lai ah a cang mi a si, palek hliam tuar mi minung 6 an si. palek 4 cu a hmun ah an thi colh, pahnih hna cu sii inn ah kalpi an si tiah min langhter duh lo mi pakhat nih a chim.\nA thi mi hna Ye-tat-kyat 2 Duh ye tat kyat 1 le tat-ta hna cu hliamhma an pu, duh tat kyat 1 le tat ta 3 hna cu a hmun ah an thi. Hma a pu ve mi tat-kyat 2 hna cu sii inn ah kalpi an si tiah theih a si.\nPalek a kap tu hna lakah minung 2 cu a thih cia le minung 6 cu hriamnam he tlaih an si tiah palek he a nai mi chungkhar hna sin in theih a si tiah VOM nih a tial the chin post\nSAC ralhrang nih KNU an tei hna thawngchia taktak thei a sicang a poi kho taktak cang


Pu Henry Van Thio Thihnak Chungin Pathian Nih A Khamnak (Testimony) – Chin World News\nPu Henry Van Thio Thihnak Chungin Pathian Nih A Khamnak (Testimony)\nPosted By: thawng December 11, 2018\nBO VAN THIO THIHNAK CHUNGIN ALUAT VOI 2 NAK PART- II: 1996 Kum ah L/t. Bo Van Thio ( Platoon Commander) cu Kachin ram Phakanh SAMA Lunghring khur veeng dingin ttuanvo pek a si. Vanchiat ah Malaria Typhoid nih a tlaih.\nRalram ah an thlop len ko nain zual lei tu a panh chin lengmang tikah an Camp cun Lungkhin leiah an kalpi. Thla 1 chung rawl ei khawhlo cang ahcun atha adih i lam zong akal kho ti lo. Lungkhin khua lei an kal lio ahcun ruahpi ban ngaw in a suur.Lungkhin tiva cu zoh ngam loin arak lian. Kalchih lo awk nih attha fawn lo. Cuticun khuaruahhar le awlokchong in an um. Sai tal icit ko ne seh ti asi. Sai zong cu Sai puitling asi rih lomi Saila te kha asi. Cuticun Sai congpa le ralkap 1 he an icit i an tanchih ko.\nLungkhin va hi tiva thlaakchia taktak tisuar ahlonh in aahlonh mi tiva asi. An hon tan i tiva laicer hmanh an phaak hlan-ah Sai he minung he tisuar lakah an ilet thluah mah ko cang. Sau lakte afenh hna hnuah Bo Van Thio cu Sai cungin azuang. Ti hleuh zong athiam fawn lo.Hmaw-carau zuan khi asi cang. Saupi ahei fenh hnuah tikam leiin ahung awlmi mau hnah te kha a saimahrang khin aa tlaihfuh i cuka cun atang ko. Ti kam taktak zong asi rih lo.Cu mau hnah te cu cat sehlaw Uzuh tivapi ah athlaak hnga i, anunnak adih ding khi asi.\nCutikah, harnak kan ton caan-ah kan pawng te-ah aum zungzal mi a Pathian sin ah thla acam. Maw ka Pathian ka nunnak hi ka khamh ko sawh tiin a au. Cuvial ahcun mauhnah aa tlaihmi kha mauhnah siti loin mau dong taktak kha arak si. Halleluijah. Maudong atlaih hnucun ka thi ti lai lo ti kha a hngalh.Cu maudong ziik tecun a Pathian nih maw kafa dawt atinak akut cakin a hun tlaihnak kha asi. Cuticun tikam lei ahcun him tein ahung chuak kho. Ti tamtuk aa dolh, acau tuk cang. Hihi Pathian nih na caan aza rih lo ati caah thihnak chungin nunnak ah akhamh hrim2 mi asi.\nTi kam leiah ahung chuah cun ahawi le nih an hun zuanhnawh i, Maymyo ralkap Siizung ah Vanlawng in kuatcolh asi. Khuaruahhar asimi cu a pistol thlahlo bakin tikam ah achuahpi khawh hi asi. Pistol thlau sehlaw, hriamnaam Case in amin achiat lai kha aduh hrimhrim lo.\nPathian nih thazaang thar kha apek i, arak khamh bantuk in ahmaanmi lam-ah atu tiang ahruai.Tilian zoh ngamlo nih fenh ko hmanh seh a tthiangtthunh le atanbo nih ahna angamter. Alu-ah chiti atoih i, ahrai cu aliam in aliam.\nBy. HC Than Bik Lian “Ralhrang Kut in a rak luatnak kong rel a duhmi nih hika link ah hin http: relkhawh a si.


A dongnak ah:Cun phuan viar an sicang ko hi’An unau tein. – Onlinenungak\nA dongnak ah:Cun phuan viar an sicang ko hi’An unau tein.\nPresident Trump nih sunghkhan a duh rih lo. A nun chungah Biden nih a ka tei ti hi chim aa tim lo ti a fiang. President an i cuh tikah November 3 zan khin cun result a fiang cang.\nA sungmi nih a teitu kha phone an chonh i ka sung. Na ka tei caah kan lawmh pi. Kan hruai tiah a ti tawn. Asinain Trump le Biden zawn ahcun aa phun dang.\nResult zong November 3 zan ah a chuak kho lo; vote thlakning a hmaan lo tuk caah Trump zong sungh a khaang kho lo. Na ka tei ti zong a chim duh lo; conglawmh bia zong a chim duh lo.\nSau ngai a rauh hnu state zeimawzat nih Biden tei in fehternak an vun tuah thluahmah cang ca le hruaitu thlennak le Inn Raang chuah le luhnak caan a naih chin lengmang cang caah mipi le ram zawnruah ah Trump nih a kianh.\nHitihin a tial: “Official tein nawlngaihnak thlennak tuah ding in ka riantuantu pawl cu Biden team sinah theihter ding in nawl ka pek cang hna” tiah Trump nih a tial.\nSungh a khan a si hrim lo.\nSungh cu a cohlang kho lo nain vote ning in kal a hauh cang caah caan karlak cu a lung a thumh bia tu khi a si. Asinain Trump a pehmi cu “thil hmaan taktak kan theih hlan cu kan doh lai i kan tei hrim lai” tiah a tial chih.\nJanuary 20 tiang ah Trump team leiin zeihmanh tuah khawhmi a um lo ahcun Biden cu US president a si cang lai. Inn Raang a chuah hnu zong in a legal team le a support tu hna bawm in an fight peng lai tiah ka zumh.\nCun Congress i House le Senate zong hi Democrats nih majority tlaih dawh an si. Tuan deuh zong ah khan House cu Democrats majority an si i, atu zong an si than. Senate hi tu lio an dirhmun ahcun 50-48 an si.\nRepublican majority a si, nain Januar 5 ah Georgia ah senate thutnak pahnih cuhnak a um lai. Republican nih a pahnih in an tlaih i Democrats pahnih nih an cuh hna. D nih a pahnih in an lak ahcun 50-50 veve an si lai.\nAn vote aa tluk poah ah VP Kamala Haris nih a hruai hna lai caah 50-51 in D hoih in vote a tlu lengmang lai. Cucaah atu hi Republican upa lungre a thei. Fak taktak in an i cuh lio si.\nD lei nih tangka a tomtom in an vorh chin lengmang ti si. D hi inn pathum ning in hruaitu an si ahcun conservative pawl cu hngawng lengmang an si ko lai.\nCun Biden zong hi ruahnak leng in a tha deuh kho men. Obama he in kan zoh ti lengmang tikah a thatnak hmuh khawh a rak si lo. Asinain riantuantu upa pawl a vun thimmi hna hi ruah ding tete an um.\nSecretary of state a thimmi kha Jew mipa Antony Blinken a si. Tuan deuh ah khan Obama nih minak nu Susan Rice kha secretary of state caah a halpiak. A cohlanpiak lo.\nCun khatlei in Congress nungak pawl a hleiin Palestinian nu Rashida Tlaib hna kha cu a zai tuk. Jew miphun a thimmi kha a lungtling lo tuk. Ruah awk a ummi cu Biden hi Obama a si lo ti hi a vun lang pah tiah ka ruah.\nA fanu pasal hi Jew miphun a si fawn. Asinain Ivanka Trump khi cu a pasal zumhnak aa hrawm i, Biden fanu tu cu a pasal zumhnak aa hrawm lo. Israel ram caah cun a tha lai ka zumh.\nBiden a si ve caah Biden cozah a si cang lai i zoh awk cu a um len ve te kho men. Amah tu cu Trump he cun ram chung a siah ram leng a siah an policy an i lo lai lo. A hleiin ramleng kong


Min Aung Hliang Cu Aa Chuahsual Ti A Fiang Chin Lengmang Cang Hih! – Chin 11 News\nMin Aung Hliang Cu Aa Chuahsual Ti A Fiang Chin Lengmang Cang Hih!\n2021 ah Ralkap nih aana an tingmi cu Thla 2 a tling cang. An ichuahsualnak an ifiang chin lengmang. An thazaang dihlak an hman. An thiamnak dihlak an chuah. An thluak a ba cang. An celh setsai ti lo. Lungretheih in a thimi zong an um len te lai.\nRalkap a dotu hna Generations Z pawl hi an rak mak tuk. Nihin ah Ralkap kut in minung 500 hlei nunnak a liam. Asinain, an nunnak hi a lak si hrim lai lo. An tei hrim hrim lai. Zeicatiah, Ralkap teinak ding caah, Generation Z nih tools 🛠 🧰 tam tuk an ngei.\n– Ralkap an dohning CDM system hi, Vawlei Cung tuanbia ah rolling, gigantic bak a si. – Cozah a hruai kho colh ding, a smart takmi CRPH an ngei rih fawn. – Ralkap a do kho ding hriamtlai an um cang. An lungrual ding lawng a tang.\n– Kan innpa/ Mizoram tbk hna nih fully support kan si rih. – Ram 3nk ah Phaisa thazaang in kan ngeihmi vialte, chuah viar dingin aa pumpe an tampi rih. – Uk 🇬🇧 le USA nih biatak tein an cawlcangh.\nUNSC hna voi 3 an tthu manh hi sullam a ngei. Cucaah, a lung a dong cuahmahmi, thih aa timh cuahmahmi Ralkap an thih cikcek hlan ah nan movement nan ngol lo ding a biapi tuk. Ralkap cu an thluak a dih cang. Nan tei cuahmah cang. Credit: Zasang Cinzah\nLai Tlanglei Thil A cangmi Thawnpang dang : Tulio kan rampi cu ral a tho taktak ko cang! Nizan Kalay ah mipi le ralkap cu fak ngaiin i kah dohnak a chuak cang. Ralkap zong hliamhma a hmumi an um tiah a kaptu lei nih an chim. Cun Mipi lei zongin minung nunnak pali kan sung ve tiah hruaitu lei nih an chim.\n(A Tu hi Pali lawng an si ti lo. Mithi kan tam chin lengmang cang) Kalay lei minung cu an thisen ah tihmi an ngei lo. Kalay in ralkap pawl hi kan dawi cang hna lai tiah upa hna nih biakhiahnak an tuah cang. An thinlung put ruah tikah tihnak an ngei ti lo. Ralkap le palik doh dingin timhcia an sicang tinak si.\nCu tluk in Kalay kawlrawn ummi nih ralkap le Palek doh dingin timhtuahnak an ngeihlio ah Lai tlanglei khuate kip cu zamnak khua lawng an khang cang tiah thawngpang a thang ngaingai. (Khuate pawl hi a zammi an tampi nain zam lo bak in ralkap kan doh lai tiah hriamnam timhcia tein an um cang tikah hna a hung ngam deuh!) Lai khuate cu meithal ngeimi kan si. Sakah thiamzong nan si hna tiah ralkap hi tih ding hrimhrim an si ti lo!\nNan meithal nan zenkhuan kha a tu tein timhtuahnak rak ngei cang uh. Ralhrang nan khua an rak luh ahcun Kuancik in rak phomh hna uh. Minung hi thih tih lo pakhat hmanh kan um lo bantuk in ralkap zong hi thih a tih tukmi an si.(lai khuate tampi cu Mizoram ah 4.8 Zenthong an cah cuahmah cang hna hih)\nLai Khuate kip nih meithla he nan rak doh hna ahcun ralkap hi lai khuate hrimhrim ah an rak lut ngaam ti lai lo. Thantlang peng ah khua 86 hrawng kan um i, Lai Meithal hi a khua kip in kan ngei cio hna.\nCu tikah tutan hrimhrim cu hmun dang kaa dangah ralkap an tei lo hmanh ah kan tlang hrimhrim ahcun Laimi nih ralkap hi tei hrimhrim dingin khuate kip rak i tim cio uh! Kan hnu lei in CNA Ralkap nih an van kan bawmh chinchin lai i, kan laitlang ahcun teinak kan hmu hrimhrim lai.\nCu caah,Chin ram khuate kip ah, pa a um mi vialte kuang le zen tampi in I chia cio u si, cu khua ahcun ralkap an ra ee thawngpang nan theih ahcun nan khua cio phan hlan in rak bawh cio u, thih ah thi tiin kap ding an si ko. Cun Kawl uico datmiah nih Khua kip Meithal nan up dih lai an ti ti asi rak ap hrim hlah uh, nan ap sual ahcun I khamhnak nan ngei lai lo.\nCun cozah zong an si fon ti lo. CRPH nih mitha lo an si tiah thawngthanhnak an tuah ko cang kha. Mitha lo cu aho hmanh nih kan doh cio ding asi. Cu caah atu lio can hi, khuate um miphun hawi hna, CNA long in rinh awh an tha ve lo Mipi zong mah le ngei mi hriamnan tein doh a hau ve cang.


USA ah:Minung million’s leng nih’Harnak an tongh cang’Tih a nung hrinhran thlacam bawm cio hna u sih. – Lai Lungrawn Post\nUSA ah:Minung million’s leng nih’Harnak an tongh cang’Tih a nung hrinhran thlacam bawm cio hna u sih.\nNovember 22, 2020 November 22, 2020 admin Hmuhning\nTu chun (n___________A cu Coronavirus ngeimi million 12 (hleihnih) an tling tiah Johns Hopkins-university nih Data a langhter. A luancia zarh khat chungte lawng ah million pakhat an i chonh, mah cu Election a dih khawh tlawmpal a si. President Trump nih “A tlau zau lai,” tiah March ah khan a rak ti nain USA cu Coronavirus a tambiknak ram a si.\nBen Carson, Housing and Urban development Minister cu Covid19 in a zaw i tthat lei a panh ko ee an ti. USA ah Corona in 254000 an thi cang.\nPresident Trump fapa cu Coronavirus a ngeih caah amah lawng aa erh ti a si. Tu chun in Trump ruahnak petu le a sihni nganbik fapa zong Coronavirus in a zaw ve tiah USA media nih an hun ttial. A pa hi tu zarh ah khan Media he tonnak an rak ngei.\nWisconsin ramtthen Governor Tony Evers (d) nih hmaihuh hi tu hnu ni 60 chung zapi tonnak ah hman khawh ahcun hmang rih ko u tiah a chim.Teirial catial tu ta ka lak mi asi a page like le follow tuah piak ve uh a page min cu teirial catial tu ti asi lai.\nCc: US Today / NPR\nFoto: AP/ FOX10\nRelchap ko:Vote result namhnehnak tuah dingin le a donghnak phichuak upatpek dingin phung kan zul ko lai,” tiin White House i Trump an ton hnu ah Michigan Republican aiawhtu pawl nih an chim. Cu ti an chim caah cun, Friday in cun Trump nih election results a khupthal leh ai timhmi a chunmang cu faaktukin harnak a tong than cang.\nMichigan ah Biden nih buan a co bangin, Monday ah khin vote namhnehnak tuah dingin nithla an tuk cang.Michigan le kaa dangdang zongah Trump nih hrihhram um lo piin vote firnak um in tlaang a zamh len ko nain, White House ah Trump nih a sawmmi hna Michigan’s top Republican police 2 nih election a phichuak a thleng kho tu ding thil zeihmanh an hmuh lo nak kong an chim. Cun vote namhnehnak hnahnawhpek lo dingin biakamnak zong an tuah beh.\n“Tutan election chung vialte hi kan chim tawn bangin, kannih cu law (upadi) kalpitu kan si bangin, law ka zul lai i, Michigan i electors kongah phung le lam kan zul ko hna lai,” tiah the State Senate hruaitu Mike Shirkey le State House speaker Lee Chatfield nih an chim.\n“Michigan i vote namhnehnak tuahmi hi zalongtein tuahmi, hnahnawh le thihphaih a tonglo mi a si hrimhrim awk a si. Vote firnak a um, tiin an ti mi hi zoh sawhsawh ding a si lai lo i, biatakthlaak in hlathlai a si lai. A um tak ko a si ah cun, law ningtein a ruk lang tiangin tazacuai a si lai. Vote tambik a hmumi nih election le Michigan’s 16 electoral vote an co, tinak a si ko. Cucu kan election kong i zumhfehnak a kan pektu a tliangmi biatak an si awk a si,” tiin an chim.\nBiden nih Michigan ah buan a co mi kong belte an chim chih lem lo. Asinain, election results thatein cohlanpi dingin an lungthin a um ve nak kong belte cu an langhter.Vawleipi nih an in conh ko hna. Votepetu nih bia an chah ko cang,” timi tlaangtar ai thlir na, Mr Shirkey le Mr Chatfield an hmanthlaak ai thlir na, tiin White House pawng i Trump International Hotel hmaika ah cun mipi Friday zanlei ah an au len hna.\nTrump he tonnak an ngeihmi kong kan theihmi:\nMr Shirkey, Mr Chatfield le a dang Michigan Republican lawmakers tampi cu Trump he an i tong hna. Zeican caan an hman, zei ko dah an i ceih, timi cu a dikdiar in theih khawh a si lo. Vote namhnehnak hi kan hnursuang lai lo. Asinain, vote kong i thil ai ningcanglo mi a um, tiin an chimmi hlathlai dingin joint committee kan ser, tiin an chim.\nRepublican state lawmakers lakin tonnak ah ai tel ve rih mi lakah, state senator Tom Barrett le January i House speaker a tuan dingmi state representative Jason Wentworth zong i tel ve hna sehlaw a dawh. Mr Barrett hi Trump a tanh taktak mi a si i, Michigan state secretary Jocelyn Benson, Democrat, a soisel taktak tu zong a si. Election results namhnehnak tuah hlan hrimhrim ah Michigan i a ummi vote kong i thil ai ningcanglo mi hi hlathlatnak tuah hrimhrim ding a si, tiin a chimtu zong amah hi a si.\nAsinain, Friday i tonnak an ngeihmi ah hin Michigan state kongah Trump nih a tu le tu awlok a chawnh hna a mi Repulican National Committee chairwoman zong a si, anmah Michigan khuami pakka zong a si mi Ronna McDaniel belte ai tel lo.\nBiden nih buan a conak state paoh ah amah dirkamhtu ding Electors pawl khomhsuat dingin Trump nih Republican lawmakers pawl rian a fial hna. Cu state pawl lakah cun Michiga zong ai tel ve. Cu ti i Electors pawl khomhsuat a fial hna nak a ruang cu, Dec. 14 i Electoral College nih thimnak an tuah tikah amah lei tangter dih hna i President peh a duh caah a si. Asinain, legal experts pawl nih an ruah ve ningah, cu bang i Trump nih karhlannak a tuahmi cu a sungh ding a fiang ngai ko, ti a si.\nFriday tonnak ah Trump a minung lei in mizei set ai tel ve, ti theih a si lo. White House Counsel’s Office nih a minung pakhat hmanh a kalter hna lo, zeicahtiah hi kong hi White House he ai senglo mi a si caah a si, tiin mi tampi nih an chim.\nUSA laimi sin ah:A biapi taktak mi’Ralring peknak minung tampi harnak an tongh than cang.\nJoe Biden caah:Thawngpang chia taktak’Pakhat a van um than hoi’a poi kho taktak cang hi.


GENESIS 31 HCL - Laban fapa hna nih, “Kan pa ngeihmi - Bible Search\nLaban Sinin Jakob A Zaam\n1Laban fapa hna nih, “Kan pa ngeihmi vialte Jakob nih aa lak dih cang. A chawva vialte cu kan pa ta in aa lakmi an si,” tiah an ti thawng kha a theih. 2Cun Laban zong nih hmasa i a rak umtuning bantuk khan um ti loin a umtuning cu aa dang cang ti zong kha a hmuh. 3Cun Bawipa nih khan, “Na pupa hna le na rualchan hna ram ah khan kir cang. Na sinah ka um lai,” a ti.\n4Cucaah Jakob nih Rachel le Leah cu bia a hei cah hna i a saòil run an tlonnak pil ah khan ka tong hna seh a ti. 5Annih cu a thawh hna i, “Nan pa umtuning hi hmasa i ka cung i a umtuning bantuk kha a si ti lo; sihmanhsehlaw ka pa Pathian nih cun a ka umpi ko. 6Ka thazang a dih-umnak in nan pa ca i rian ka òuan cu nan pahnih in nan hngalh. 7Asinain a ka hlen i ka hmuh awk hnga kha voi hra a ka hlen. Sihmanhsehlaw ka cung i òhat lonak tuah cu Pathian nih a onh lo. 8Laban nih, ‘Meheh lak i a òial paoh na rianòuan man ah si hna seh,’ a ti ah, saòil run vialte nih a òial lawng tein fa an hrin. ‘Òial hrawl in a òialmi meheh cu na rianòuan man ah si hna seh,’ a ti ah saòil run vialte nih òial hrawl lawng tein fa an hrin. 9Pathian nih saòil run tampi kha nan pa sinin a lak hna i keimah a ka pek.\n10“Saòil phol caan ah mang ka manh i ka mang ah cun a kaihtu hna meheh tum kha òial hrawl in a òialmi le, òial dip in a òialmi le a deh in aa dehmi an si kha ka hmuh. 11Cu ka mang ah cun vancungmi nih a ka thawh i, ‘Jakob,’ a ka ti i, kei nih, ‘Hawi,’ ka ti. 12Cun, ‘Zohhmanh, a kaihtu hna mehehtum vialte khi a òial le òial hrawl in a òialmi le a deh in aa dehmi an si khih. Hi bantukin thil ka siternak cu Laban nih na cung i a tuahmi vialte kha ka hmuh caah a si. 13Kei cu Bethel khua i na sin i a langmi Pathian kha ka si, Bethel khua cu rolung pakhat chiti na toih i keimah sinah biakamnak na sernak khua kha a si. Cucaah atu cu i tim law na chuahkehnak ram i kal awkah hi ram hin chuak tuah’ a ka ti,” tiah a ti hna.\n14Rachel le Leah nih cun, “Kan pa sinin kan co hnga dingmi thil zeihmanh a um ti lo. 15Kannih cu ramdang mi in pei a kan zoh ko cu. A kan zuar i kan man a hmuhmi vialte cu a hman dih. 16Pathian nih kan pa sinin a lakmi chawva vialte cu kanmah le kan fale ta a si ko cang. Pathian nih an fialning paoh in tuah ko,” tiah an leh.\n17-18Cucaah Kanaan ram i a ummi a pa sin kir awkah khan Jakob cu aa tim. A fale hna le a nupi hna kha kalauk cungah a chuan hna i Mesopotamia ram i a ngeihmi chawva vialte he a saòil run vialte cu a hmaiah a kalter chung hna. 19Laban cu a tuu hmul meh ah khan a kal i a um lo karah a pa ta a simi an chungkhar pathian hna kha Rachel nih a rak fir hna. 20Jakob nih Aramean mi Laban cu a hlen i a kal lai kha a chim lo. 21A ngeihmi thil vialte kha aa lak i a zaam. A chuak i Zufrates tiva kha a tan i Gilead Tlanglei kha a fuh.\nLaban Nih Jakob A Dawi\n22Ni thum hnuah Jakob a zaam ti kha Laban cu an chimh. 23A mi kha aa kalpi hna i Jakob cu an dawi, ni sarih hnuah Gilead Tlang ah a phanh. 24Cu zan ah cun Aramean mi Laban sinah khan Pathian cu mang in a ra i, “Jakob sinah hronak bia na chim nakhnga lo i ralring,” a ti. 25Jakob cu tlang ah khan a rak riak i Laban nih cun a hun phanh. Laban zong cu Gilead Tlang ah cun a riak ve.\n26Laban nih Jakob cu a thawh i, “Zeicahdah na ka hlen i ka fanule cu ral tlaihmi bangin naa kalpi hna? 27Zeicahdah na ka hlen i keimah chimh lo tein na kal? Rak ka chim law cu lunglawmhnak le hla le tingtang le thonglawi he ka rak in thlah hnga lo maw. 28Ka tu tete hna le ka fanule hmanh, dam tein vaa kal cang kun u tiin a hnamh hmanh na ka hnamhter hna lo. Hi na tuahmi ah hin na va hrut hringhran dah! 29Na cungah hin harnak ka duh ahcun ka tlunter khawh ko. Asinain zahan ah na pa Pathian nih, ‘Jakob sinah hronak bia na chim nakhnga lo i ralring,’ tiah a ka ti. 30Inn tlun naa ngaih tuk cang caah na kal ti cu ka hngalh, asinain zeicahdah ka pathian kha naa fir hna?” a ti.\n31Jakob nih cun, “Ka thin a phannak cu na fanu hna kha hramhram in na ka chuh sual hna lai ti ka ruah caah a si. 32Cun hika i a ummi aho sin hmanh ah na pathian cu na hmuh hna ahcun, cu pa cu thah a si lai. Kan mi hna hmuh hngan te ah hin, na ta a simi paoh cu kawl law i lak hna,” tiah a leh. Rachel nih a fir hna kha Jakob nih a hngal lo.\n33Laban cu Jakob thlam chungah khan a lut i a kawl; cun Leah thlam chungah khan a lut, cun an salnu pahnih hna thlam chungah khan a lut, sihmanhsehlaw a pathian cu a hmu hna lo. Cun Rachel thlam chungah khan a lut. 34Rachel nih khan an innchungkhar pathian kha rak la hna kaw cucaah cun kalauk kengdan chungah a chiah hna i an cungin a òhut danh hna. Laban nih cun thlam cu a kawl dih sihmanhsehlaw a hmu hna lo. 35Rachel nih a pa cu a thawh i, “Bawipa, na hmai i ka dir khawh lo caah hin ka cungah na thin hung hlah, nuphung ka hngalh lio a si caah a si,” a ti. Laban nih cun a kawl len hna nain a innchungkhar pathian tete cu a hmu kho hna lo.\n36Cun Jakob cu a thin a pok cang i Laban cu, “Zei sualnak ko dah ka tuah i zei phung ko dah ka buar i hiti i na ka kawl le na ka suat? 37Ka ngeihmi thil vialte cu na thlok dih cikcek hna, na innchungkhar thil a simi zeital na hmu hna maw? Na mi hna le ka mi hna hmaiah hin chia law, ahodah a ding, ahodah a ding lo, kan ceih hna seh. 38Na sinah kum kul ka um i na tuu nih si hna seh na meheh nih si hna seh fa an hrulh bal lo, na tuurun chungin na tuukawng zong ka ei bal hna lo. 39Sa nih tuu pakhat khat a seh tikah, keimah palh ruangah a si lo, tiin a ruak cu na hmuh awkah na sinah ka ratpi bal lo, keimah nih ka liam ko. Chun i firmi siseh zan i firmi siseh na liam hna lai na ka ti. 40Chun ah nilin voi tampi ka in i zan ah khuasik voi tampi ka in. Kaa hngilh khawh lo caan voi tampi a um. 41Cuticun na sin i kum kul ka um chung kha a si zungzal ko. Na fanu pahnih hna caah kum hleili kan rianh i na saòil run hna caah kum ruk kan rianh. Cu na hmanh cun ka hmuh hnga ding ka òuan man kha voi hra te na ka thlen. 42Ka pa Pathian Abraham Pathian, Isak nih a biakmi Pathian nih khan rak ka umpi hlah seh law kut ro in na ka kalter ko hnga. Asinain Pathian nih cun harnak ka inmi le ka rianòuanmi kha a hmuh i zahan ah bia a kan ceih cang,” a ti.\nJakob le Laban Biakamnak\n43Laban nih Jakob cu a leh ve i, “Ka fanu hna hi keimah ta an si, ngakchia hna hi keimah ta an si, saòil run hna hi keimah ta an si. Na hmuhmi vialte hi keimah ta an si dih. Asinain atu cu ka fanu hna le an fale hna caah zeidah ka tuah khawhmi a um? 44Biakamnak tu ser u si law cu bia kan i kammi kan lung a kan pem tawntu ah lungpumh pakhat ser u sih,” a ti.\n45Cun Jakob nih philh lonak lung pakhat a bunh i 46a mi kha lung va khawm u a ti hna i an va khawmh i a hram ah cun an pumh hna. Cun lungpumh hramah cun rawl an ei. 47Laban nih khan cu lungpumh cu Jegar-sahadutha tiah min a sak i Jakob nih cun Galeed tiah min a sak. 48Laban nih cun, “Hi lungpumh hi nangmah ca le keimah caah hngalh òhantertu si seh,” a ti. Cu ruangah cun cu hmun Galeed an tinak cu a si. 49Cun Laban òhiamòhiam nih cun, “A dangdang i kan um tikah Pathian nih kan zohkhenh ciocio seh,” a ti fawn. Cucaah cu hmun cu Mizpah tiah ti a si. 50Laban nih cun aa thawh òhan i, “Ka fanule hi òhaòhilo in na tuah hna ah siseh, nu dang na òhit hna ah siseh, keimah nih cun ka hngal lai lo nain Pathian nih a run kan zoh ko kha philh hlah,” a ti. 51Cun Laban nih Jakob cu, “Hi hna hi kan karlak i ka pumhmi hna lung cu an si i hihi philh lonak lung cu a si. 52Hi lungpumh le hi philh lonak lung hi hngalhter òhantu an si. Nangmah doh awkah hi lungpumh hi ka lonh lai lo i nang zong nih keimah doh awkah hi lungpumh le hi philh lonak lungphun hi na lonh ve lai lo. 53Abraham Pathian le Nahor Pathian cu kan karlak biaceihtu si seh,” a ti. Cun Jakob nih khan a pa Isak nih a biakmi Pathian min in biakamnak a tuah. 54Sa pakhat a thah i tlang cungah cun raithawinak ah a pek i a mi hna kha rawl ei awkah cun a sawm hna. An ei dih hnuah cu zan cu tlang ah cun an riak 55A thaizing cu zingka tein Laban nih khan a tu tete hna le a fanu hna cu dam tein vaa kal cang u tiin a hnamh hna i aa thawh i inn leiah a kir.


Sang Hlei Thang nih Thangtu a tei i CDF caah ting 30 a hlut | The Chin Express\nSang Hlei Thang nih Thangtu a tei i CDF caah ting 30 a hlut\nSang Hlei Thang nih $2,000 in a singkhaw tu, vawlei cung Laipa aa paimi vialte lakah a nganbikmi Thangtu a tei i CDF caah $2,000 (Kawlram ting 30) a hlut.\nAn i paih ka ah Thangtu nih a tengh hmasa nain, hnu ah Sang Hlei Thang nih a pehpeh in voi 2 a tengh i atei.\nThangtu hi Laipa ahcun a khan sang taktak. A ngan taktak fawn, 111.6 kg (246 lbs) a rit. Sang Hlei Thang hi Laipa ahcun a khan sang bak ve nain Thangtu nih a lonh ngai. 104 kg (239 lbs) a rit. Vawlei cung Laipa aa paimi vialte lakah a nganbik lei an si veve i an tha zong ṭhawng taktak.\nSang Hlei Thang\nSang Hlei Thang nih, “Tuni ah teinak ka hmuh ahcun tangka thong 2 ($2,000) ka hlut lai ka ti bantukin ka hlut. Atu upa kut ah ka pek hna. [Laitlang] mino hna nih uknak ṭhalo an teinak caah si ko seh,” tiah CDF caah a hlut.\nSang Hlei Thang — hmanthlatu: Lai Kam Thang\n“Miphun caah paihnak a kan tuahpiaktu kan pale nan cungah ka lawm, upatnak kan pek hna,” tiah CDF caah paih in tangka kawlnak a tuahtu upa pawl cungah lunglawmhnak bia zong a chim.\nThantlang peng, Zophei tlang, Hriphi khuami Sang Hlei Thang hi nupi le fa 3 a ngeimi si nain zuu le kuak a tawng lomi, sikan ngeimi asi caah a ṭhawng taktak rih.\n“Nupi le fa 3 a ngeimi ka si. Ka nupi a min cu Sui Chin Par asi. Patung cu rianṭuan le chungkhar zoh a hauh caah gym tuah hi a fawi lo ngai nain ka nupi nih thazaang aa ka pek i aa ka theihthiam tuk caah zarh 1 ah voi 5 peng gym ka tuah kho. Ka nupi cungah kaa lawm tuk,” tiah 2019 aa paih lai ah a nupi cungah aa lawmhnak a rak chim bal — patung caah cun nupi le hi an rak biapi ngai.\nThangtu nih, “Tutan hi gym tuah ka daithlang bak. Ka paw puar tuk, ka rit tuk i ka cawlcang kho lo. Atu nai zong kha i din rih sih ka ti. Hi bantukin ka sunghmi hi zei tik hmanh paih zuam lonak lungthin asi lo. Ṭhat deuhnak lam lawngte ah aa ka kalpi,” tiah a chim.\nThangtu — hmanthlatu: Lai Kam Thang\n“Tu hnu kum 1 siloah tu kum November thla ah paih an tuah ṭhan ahcun ka ra ṭhan lai i champion ka lak dih cang lai.\n“Cun, Sang Hlei Thang hi tutan ah paih ka singkhaw mi lunglawm tein aa ka cohlan i … vei a ṭhawng bak. Amah bantukin fa ngeimi ahhin … Laipa ahhin a ṭhawngmi hi an um lo. Amah hi ka upat bak, a cungah lunglawmhnak tampi zong ka ngei. Aa zuam bak.\n“Hmailei ahcun ṭha tein ka cinh cang lai i hmailei ahcun pakhat lawngte ka suai lai tiah tu kum November thla cu ka tim,” tiah a chim.\nThangtu cu Hakha peng Dauchim khuami, tlangval, nungak nih pehtlaih khawh asi.\nHmasa thawngpangBiak Hmun Sang nih Rung Lian Ceu atei – RLC nih a singkhaw caah an i phomh ṭhan lai\nHnu thawngpangCDF nih Hakha le Thantlang kar ah Kawl Ralkap 5 an thah hna


Salah nih Golden Boot a co cang – LAICOMM\nLiverpool an hmai kal a si mi Salah nih Brighton he puai ah goal khat a thun khawh than caah, tukum chung goal 32 in Premier League golden boot cu a co. Tutan goal a thun mi cu Premier league a zuam chung ah a rang bik goal a si. Tukum Liverpool ca a zuamnak ah goal 44 tiang a thun khawh cang.\nCun 1955-56 kum ah Alan Sheare,2008-09 kum ah Cristiano Ronaldo le 2013-14 kum ah Luis Suarez hna nih kum khat chung League goal tam bik 31 an rak thun mi cu goal 32 in a hrawh piak hna. Salah nih Premier League ah goal 32 in tuanbia thar a tial than.\nLiverpool cu a ralaimi May thla 27 ah Spain Club si mi Real Madird he Champions League Final a zuam than ding an si. Kum 11 rauh hnu ah Champions League final a phathan mi Liverpool he Salah cu record thar an tial than lai maw ti cu i ngaih cio mi a si.\nSalah nih tukum chung a hmuh mi laksawng pawl-\nChampions League Player of the Week x 3\nChampions League Goal of the Week x 2\nPremier League Player of the Month x 3\nPFA Player of the Month x 4\nLiverpool’s Player of the Month x 7\nLiverpool’s Goal of the Month x 6\n2017/18 Premier League Golden Boot\n2017/18 Premier League Player of the Year\nCAF African Footballer of the Year\nLiverpool’s Players’ Player of the Season\nArab Footballer of the Year\nCAF Team of the Year\nPrevious LOL :)\nNext Sirgero Aguro nih Manchester City cu a chuahtak lai maw?


Joe Biden a mualpho chin lengmang. US mipi nih an zum lo tuk cang\nadmin September 18, 2021 Leave a Comment on Joe Biden a mualpho chin lengmang. US mipi nih an zum lo tuk cang\nUS President Joe Biden a mualpho chin lengmang ko cang ee, Afghanistant ah thil a cang mi ruangah ramdang tampi nih an zum ti lo caah European Union nih US cu an zum ti lo caah European ram pawl nih an mah nih lawng in ralkap pawl dir an nih tim cang tiin European Union President nih fiang tein a chim cang\nChina a thawng chin lengmang fawn caah US nih China atei khawhnak ding caah US nih ramdang, Japan, UK, British, Australian, south Korea, Taiwan pawl hna rian tuanpi a tim cuamah cang. Joe Biden cu Afghan withdrawal a tuah ning ah a mualpho ngai i, US ralkap minung 13 an thi chap caah US mipi nih President thawng lotuk mi a si tiin rating approved ah a niam tuk cang.\nUS Billboard ah President Joe Biden cu Taliban pawl bantuk in hmangthlak an suai i lampi kiangah an tar. US nih afghan ram in withdrawal a tuah hnu bak in, mipi tampi nih Joe Biden a thil tuah ning an duh lo ning social media le thil dang hmang in an langter thluamah i, Pensylvania lei ah, Joe Biden bantuk in hmangthlak an suai i,\nRocker launcher an put ter i, mah hmangthlak cu Billboard ah an tar. Mah bantuk in Billboard ah Joe Biden, Taliban mi bantuk in hmangthlak an suai i an tar mi hi hmun dang dang ah hmuh ding a tam ngai. Cun, Biden pawngah, Making the Taliban Great Again ti ca an tial chap.\nMah bantuk in hmangthlak an suai i a tar ter tu hi Pensylvania state Senator Scott Wagner a si. Afghan withdrawal ah President Joe Biden a thawng lo tuk caah vawlei cung ah US cu nisawh le zei rel lo dirhmun a phan cang. Taliban pawl caah i uapi tlak ding in Afghan ram in Taliban pawl nih US cu an chuahter, Joe Biden ka hmuh ning hi thup ka tim hrim lo caah Billboard ah ka hmuh ning ka langter tiin a chim. Cre-RTK\nBiden tangah US a mualpho chin lengmang, A hawikom tha a si mi nih an zum ti lo →\n← US caah thawngtha ngai si, an kawl peng mi, tha a si ve cang


Mipi Nih Theih A Harh Taktak Mi Thil Si Lungler Kahdohnak Kong Ah Salai Piter Sui Hnin A Tial Than Mi Van Relcu Celh Asi Loh – Chintanbo\nMay 20, 2022 admin CHINNEWS 0\nLungler ralhrang umhmun khurnak(camp) kan lak lio kan rak i hliam hlan ah hin zingka te a si, ruah tlawmpal a sur pah caah inn pakhat ah kan rak i dor, cu inn cu khua he zong a hlat pah ngai mi a si, inn zong hi a tha ngai nain mi an um lo, cu inn ah cun electric hri pakhat inn leng ah ka hmuh, cu lio i ka lung ah a um tuk mi cu, mah inn hi inn tha tuk zong a si ko mi nih le an um fawn lo khua he zong a hlat ko fawn caah mah mei hri khi kawi ka lei in dah a rak hna tiah khua ka ruat.\nralhrang pawl nih bomb an chiah nak hna si sual han ma tiah ka lung ah a um ngai,cu lio ah cun electric mei hri ten nak cerep ka ken caah ten ning law a tha hna ma, bomb an chiah nak hna a si sual lai ti ka phan, ka lung ah a um tuk ko nain zei hmanh cu si lai lo tiah ka ten than lo, kua a ceudeuh thluah mah, kan i kap cang meithal thawng a thang cang caah kal kan i tim i tlawmpal kan kal bak ah khin ruah lo pi in bomb nih a rak kan tlak i kan i hliam hna mi hi si.\nmah caah cun thil pakhat khat kan ton hnu khin kan ruah than a si ah cun kan ton lai ding a thei cia mi khi a lo mi a tam ngai tawn, kan pasal tha hna nun nak a liam mi hna zong khi an thih lai hi tlawmpal te tal cu an i theih cia ko men lai dah ka ti, an liam sia hi herh tuk ve ko lai dah, khi ban tuk lio caan kan pasal tha hna nih kan him lai ma him lai lo hmanh an i theih lo lio ah tu ni tiang kan ram buai nak kong ah a theih ter lo mi kan tam tuk rih.\nthawhbul lei in a lungkhong mi kan tam tuk rih, mah nuamh nak men mah pawkhim nak ca men ah a ruat mi kan tam tuk rih, thih hnu ruak cung lawng ah a daw mi kan tam tuk rih, a thi cang mi bulh nak ca long ah phaisa thawh thei mi kan tam tuk rih, a nung rih mi a dam rih mi kan pasal tha hna kan ralkap hna khi kan philh tawn hna, cu caah kan lung fim cang seh, a hngilh ter mi pawl i than cang hna usih.\nkan thih hnu le hliam kan tuar hnu long ah rak kan daw ti hlah uh kan nun dam lio te hin rak kan daw cang uh, riahcawh rak kan rawnh uh, hriam tha kan cawk piak uh, kuan le zeen tampi kan zal ah kan sanh piak uh, kan him nak ding caah Pathian sinah thlacam daithlang hna hlah usih, Lungkhat tein le lungrual tein kan miphun, kan ram chanchuah nak ah thazang chuah chin rih ko hna usih.Crd: Salai Piter sui hnin\nthawng dang, Kachin ramkulh Phakang leng chung ah ralhrang a awlcang mi milu thazaang 200 tluk cu KIA nih nihin ah hmunthum bak ah bomb in an phomh hna tiah theih a si.\nKIA tat-Maha9 tat-yin 6 hmunhma chungah May 20 chung suimilam 12 hnu in ralhrang uico pawl cu bomb in KIA nih an phomh hna. Tuhi ralhrang uico phu pawl minung zeizat ko dah an thi i hliamtuar pa zeizat an si timi an hlathlai cuamhmah lio a si cang.\nRalhrang nih milu thazaang a chap peng i eidin tirawl a chanhtu ralhrang an um peng caah KIA he nitin in an i kap cang tiah theih asi. Culawng si lo in May 19 ah Tanaing pengah ralhrang uico phu cu KIA nih bomb in an kah hna caah ralhrang pawl a thimi an umlen kho tiah theih asi.\n“Tanaing lei a rak tum mi ralhrang uico milu 70 tluk cu KIA tat-yin 45 nih bomb in an kah hna. Bomblian 4 le bomb fa 10 in an kah hna caah ralhrang uico hi a tlawmbik minung 20 leng cu an si lai nain fiang in ka thei kho lo” tiah khuami pakhat nih a chim.\nCun kan hnu naite ah khan KIA nih ralhrang uico kuttang BGF le Pyituhsit hi tulio ral sining ahcun kan ral taktak an si i kum 2008 phunghrampi a cohlangtu ramkhel party poah cu kan ral ah kanin ruah hna lai tiah thawng an thanh. Cuccah KIO uknak hmunhma chung i ralhrang kuttang rian tuantu poah cu nanmah lungthawh ning tein khulrang in kan chuah piak zok uk tiah ralrin pekask cathanh an chuah fawn.Credit-People Spring


San Diego in Trump dirpi ah a rak ra mi nu pakhat Ashli Babbitt hna cu Capitol ah meithal kah nak in a nun nak a liam – The Cherry Par\nSan Diego in Trump dirpi ah a rak ra mi nu pakhat Ashli Babbitt hna cu Capitol ah meithal kah nak in a nun nak a liam\nNai te cu kum thar kan hngak i kum thar cu a hung chuak, kan rak don, kan rak lomh cio, saduhthah chun mang tam pi he. Zei kar lo ah nai te kan don mi kum cu ni 7 a hlun manh ko cang. Hi chung ah tuanbia zei maw zat ai ttial manh i US thimnak dingfel te i a um khawh ak hnga ti ah San Diego in Trump dirpi ah a rak ra mi nu pakhat Ashli Babbitt hna cu Capitol ah meithal kah nak in a nun nak a liam. US airforce ah rian a rak ttuan bal mi zong asi ve ko na in a ho nih min tthatnak zong peek lo in ui te le ar te thih in a hei thi ko i a thlarau hna zei lam dek a hai panh ve. Kum hlun a thlah tti cio mi kum thar ni 7 chung kan lam zulh ai dan manh tuk ning cu hi hi asi ko, vulei cung cu.\nGeorge Flyod timi pa cu thil ttha lo tuah mi record tampi a ngei mi asi. 2020 May thla ah Palik nih an tlaih i a cawltaal tuk ruang ah Palik nih luan deuh in hmual an hman i a nunnak a liam. GF cu Hero an ti i min that nak an peek pin ah a min ah hin ttawhnak (power) a um mi bantuk in an ruah i BLM le Antifa pawl nih GF min an i chaal poh ah zei dah a cang ti cu ho poh nih kan hmuh dih mi asi. Ni zaan i Capitol i thil a cang mi lila zong cu Gf min tthawnnak nih hnu lei in a rak dir kamh mi asi ati mi zong an um.\nDonald Trump cu Capitol buaibai hnu ah a social media account vialte an phih piak dih hnu in tuzing cu an van hon piak tthan. A biachimi mi zong an van langh ter i Capitol buainak cu faak pi in upadi lo ning in a cawlcangmi an si caah You will pay the price… ati hna. Faak pi in a mawh chiat hna. Pu Biden nih cun nai Capitol a cawlcang mi cu bia faak ngai in Thug, misual bu ti mi bia hmang in mawhchiatnak bia a chim. Asinain BLM pawl tu cu a hnak kar ah a tenh peng hna i zei tluk in thil ttha lo an tuah i inn an duah thil vialte an hrawk hmanh ah mawhchiathnak bia faak a chim bal lo. DonaldTrump nih cun GF lio zong ah kut aluan mi palik pawl kha faak pi in amawh chiat tthiam tthiam ko hna. Ka chim duh mi cu hi bantuk vulei, hi bantuk society, hi bantuk culture, hi bantuk chan ah khua asa mi kan si hi ho poh nih fiang te in kan i hngalh a hau ti hi asi.\nVulei cung ah cun dinnak taktak hi kan hmu kho ti lai lo. US rampi hi dinnak phunglam fek te i ai tlaih kho cem mi asi caah kum 300 hmanh a upa rih lo na in vulei seemka i a rak um cang mi ram vialte nak in a tthang cho deuh i upat ai hlawh deuh. Asinain vulei fimthiamnak chan ti luan faak tuk in a dawi ruang ah a speed ai tthing kho ti lo i US pi zong tutan cu accident a tong ruangmang ve. US Election pi cu Vulei cung mi vialte hmuh hngaan ah Lam lai ah a ril ko. Vulei cung mi vialte nih tho law tho law ti in an i bochan cemmi an Pathian cio sin ah thla an cam i heh ti ah an au hnawh cio. A pathian ah Media asi minih Media an i bochan i a pathian ah technology asi mi nih Big Tech an i bochan, a pathian ah upadi asi mi nih Court/congress an i bochan i a Pathian ah Pathian nung asi mi Pathian nung sin ah heh ti ah thla an cam ve. Vulei cu Pathian nih minung kut ah a peek mi asi caah a tthawng bik nih teinak an hmuh cu Pathian khuakhan hrim zong arak si mi asi ko.\nVulei cung ah biatak a ttanh mi thlacamtu vialte nih adih um nak in thla cu an cam ve ko na in Jeremiah Johnson nih a chim bang thlacamnak hi a rak tthawng tawk lo, Media le Bigtech ai bochan mi an tam deuh, an tthawn deuh tuk ruang ah Media le Bigtech nih an dir pi mi president nih teinak a hmuh hi a rak si ko. Nikhat chung ah cell phone zei can dah kan hman i zeicandah thla kan cam ti hi pumpak in tuak hna usih law kan i fiang dih ko lai dah. Cucu tutan US Election teinak a hmu tu cu asi. Media President asi caah Media nih thluachuah a hmuh chin chin ve rih lai ti zong zumh asi. Pastor Jeremiah Johnson nih cun mipi sin ah prophet a tuah mi a tlin lo ruang ah ngaih thiam halnak zong a tuah phah. A prophet hawi nih an mawh chiat ve. A ruang cu mipi thlacamtu dai thlan ruang ah asi ko mi kha ngaih thiam hal a hau hme maw ati mi zong an um. President nih a tlin lo ruang ah mipi ngaih thiam hal phun khi asi. A herh kan ti maw ti cio hlah dek.\nKa lung ah a um mi cu. Zei thil hmanh hi an thar peng bal lo. An thar ni in hlun hram ai thok mi lawng te an si. Asinain Khrih chung i a um mi cu an thar peng (2 Kor 5:17). Cu caah hlun kho lo i thar peng kan duh ah cun Khrih chung ah um i zuam ko hna usih. Khrih chung i na um ah cun. Na hrin tthan, Na tha a nuam peng lai, Na um a har kho lai lo, Zei poh hi a ttha lei kap in na hmu kho peng lai, Lung dongh nak khua na ruat duh lai lo, Pathian na thangtthat huam peng lai, Caan lawngkang na ngeih chun Bawipa he hman na huam lai, Nai lawm kho peng lai, Na thar peng lai, na hlun kho lai lo. Dinnak a ttanh mi le dinnak ruang ah nunnak tiang a pe mi hna upat peek bu in. Credit: Salai Bawiukthang Cinzah\n← 2020 U.S election kongah! A Dik Tuk Hringhran\nTwitter nih President Trump lawng si loin Conservative Right wing radio host a tuanmi →


Trump a thin a pang cang. US mipi ralringnak a pek hna. – Thechinlungnews\nTrump a thin a pang cang. US mipi ralringnak a pek hna.\nWashington Post nih a langter ning ahcun Donald Trump nih nikhum chung campaign tiah cu lio a a chim mi cu a ra lai mi US election ahhin, Republican party nih kan sung khawhnak ding lam pakhat a um, cu cu zei dah a si ti ahcun Democrats Party pawl nih a ral lai mi election ah ahman loin thil an kalpi mi a um mail in vote tampi a petu hna, vote cu Democrats Party pawl nih tampi fir an i timh tiah Trump nih a chim.\nCum Campaign a kai mi hna sinah ralringnak a pek mi hna cu, ram mipi hna kan chim hna Joe Biden a tling sual ahcun kei nih US ram ka hrawi mi bantuk a hrawi kho lai lo, US ram a hrawh dih cikcek lai, siapuasi a tlai lai i, ramdang nih US cu a duh paoh in ka kut tang ah a chiah lai tiah a chim.\nTrump a bia chim ning zoh tikah ara lai mi US election ah ka tling sual lai lo tiah, a thin a phang pah, a ruang cu Democrats Party pawl hi chawva lei an thawng tuk caah le Biden nih Campaign atuah nak ah Trump nakin phaisa a hman mi a tam deuh pinah bawmtu tam taktak a hmuh nai zong ah $ million dih a tuah rih, chawva lei a thawng tuk caah Trump a hna a ngam dih taktak lo ti a fiang. The Washington Post.\nBe the first to comment on "Trump a thin a pang cang. US mipi ralringnak a pek hna."


2Thesalon 1 (2 Thessalonians 1)\n×1 2 3\nKHUAMI SIN PAUL CAKUAT PAHNIHNAK\nKhrih rat ṭhannak kong nih khan Thesalonika khua Khrihfabu kha a tuai ṭhiamṭhiam rih hna i a cakuat pahnihnak hi, Bawipa rat ṭhan ni cu a phan diam cang, a timi hna bia a lehnak hna a si. Cu ruahnak hmaan lo cu Paul nih hin remh a duh i Khrih a rat ṭhan hlanah hin ṭhat lonak cu a zik a phan lai i cu ṭhat lonak nganpi a chuahpitu le a hruaitu cu “Miṭhalo Pa” Khrih dotu timi kha a si lai, a ti.\nPaul nih hin fak piin chimh a duhmi hna cu, harnak le temhinnak fak piin tlung hmanh seh law nan zumhnak ah khan fek tein um ko u law nan khuasak nan tintuknak caah keimah le ka hawile kha kan zohchun zungzal u law rian kan ṭuan bantuk khan ṭuan zungzal ve u law ṭhatnak tuah kha ngol hlah u, ti hi a si.\nThangṭhatnak hla le lawmhnak 1.3-12\nKhrih rat ṭhannak cawnpiaknak 2.1-17\nKhrihfa ziaza forhnak 3.1-16\n1Paul, Silas le Timote nih,\nThesalonika khuachung Khrihfabu chung i a ummi,\nPathian kan Pa le Bawipa Jesuh Khrih ta a simi Khrihfami kha ca kan in kuat hna. *1:1: Lam 17:1\nKhrih Rat Tikah Biaceihnak\n3U le nau hna, nanmah ruangah Pathian cu a zungzal in kan lawmh. Nannih nan zumhnak kha a ṭhan i pakhat le pakhat nan i dawtnak le midang nan dawt hnanak kha a ngan chinchin caah, cu ti Pathian kan lawmh cu ahmaanmi thil a si. 4Cucaah Pathian Khrihfabu hna sinah nanmah kong cu kan i porhlaw i hremnak le temhnak nan inmi vialte chungah fel tein nan um i nan zumhnak a dorh lo caah kan in thangṭhat hna. 5Hi nih hin Pathian biakhiahnak a dinning cu a langhter. Sifahnak nan in hnawhchanmi Pathian Pennak he khan aa tlakmi an siter hna lai. 6Pathian nih a hmaanmi thil kha a tuah lai. Sifahnak nan cungah a tluntertu hna cungah khan sifahnak a tlunter ve lai i 7sifah a ingmi nan cung le kanmah cung zongah damnak a tlunter lai. Bawipa Jesuh nih a vancungmi miṭhawng hna le 8meizik he, Pathian a hngal lomi hna le Bawipa Jesuh kong Thawngṭha a ngai duh lomi hna dantat awkah, a rung ṭum tikah ding tein a tuah lai. 9-10Bawipa cu a mi hna lakah sunparnak hmuh awkah a rat i a zummi vialte nih an hlorh ni, cu Ni lianngan ah cun, annih cu zungzal rawhralnak dantatnak kha an huah lai, Bawipa hmaika khan dawi an si lai i a liannganmi a ṭhawnnak kha an hmu lai lo. Sihmanhsehlaw nannih cu kan in chimhmi hna bia kha nan zumh caah sunparnak a pe i a hlorhtu hna lakah cun nan i tel ve lai. *1:9: Isa 2:10\n11Hi ruangah hin nan ca i thla kan cam zungzal cu a si. Pathian nih an kawhnak hna he aa tlakmi nunning in nan nun nakhnga kan Pathian cu kan hal lengmang. Amah nih cun nan duhmi vialte cu ṭhatnak caah tlinter seh law nan zumhnak rianṭuannak cu tlamtlinter ko seh. 12Hitihin kan Bawipa Jesuh min nih nan sinin thangṭhatnak a hmuh lai i kan Pathian le Bawipa Jesuh velngeihnak thawngin nannih zong nih amah sinin sunparnak nan hmuh ve lai.


KAN NAUNU KONGAH SALAI LIAN LUAI LE PU ZOBAWI ZONG ATHUAT CANG HNA – The Chinlung Post\nThantlang thil a cangmi kongah Pu Zo Bawi le Lianluai khoika dah nan um? Zeiruangah dah nan i thlak ve lo? Laimi Chinmi kong a si lo maw? Zeiruangah dah nan hna nan i cheh ko. Kanmah rian a si lo nan ti maw? Laimi Chinmi lutlai bik nan si lo maw? Zawtnak lak ah pei Pu Zobawi nangmah zong nih mipi biaruahnak na rak ngeih ko hnga kha.\nSalai Lian Luai zong zawtnak lak asi caah lam an phihmi ahohmanh luhchuah angah lo tiah mino pawl duty an ciah lio caan ah minung pakhat rianttuantu cu nangmah nih pei luhnak nawl na rak pek ti asi kha. Tutan thil a cangmi ah hin nanmah nih kaa khat chim ulaw atu dirhmun hi kan phak ka zum bak lo, nanmah nan holh lo ruangah atu dirhmun tiang a chuahnak hi asi.\nLaimi kong cu Kawl miphun hna nih aa kan theihpiak lo, Laimi kong cu kanmah Laimi te nih kan i theih bik. Midang keimah aa timi Thantlang Hakha bawi kan i ngeihmi vialte zong khoika dah nan um dih kun? Thantlang khuachung ah mipi kan um lo maw? Thantlang ah mino buu pakhat tel kan um lo maw? Thantlang khuachung ah biaknak lei lutlai pawl zong kan um lo maw?\nThantlang khuachung konghi minung pahnih thum te lawng asi mi hruainak cun kan duh zong duh lo zongah kan um peng ko lai? Thantlang mipi kan um lo maw?Lamkam ahcun minung cu chimlo Satil, Arva hmanh Laimi nih cun kan i phum bal ttung lo. Kan nau Sui Hlei Tial ruak kongah cun nawl angei ding cu kanmah Laimi hi biapi kan si lo maw?\nKan nau nu Sui Hlei Tial hi zawtnak Covid-19 angei mi sisehlaw Malaysia cozah nih tlunpi zong an sianh lai lo i, Kawlram zong nih luhpinak nawl an pe hlei lai lo. Rampi pahnih hnatlaknak tein cozah theihpinak tein an rak tlunpi mi asi timi zong kan theih dih. Laimi buainak kongah cunglei cunglei kan ti lengmang mi cu a tuhi cunglei nawlpeknak taktak cu a si ko hnga lo maw?\nCunglei nawlpeknak taktak cu si hlahsehlaw kan Nau nu Sui Hlei Tial ruak hi Kawlram zongah tlunpi khawh asi hnga lo cuh. Cunglei nawlpeknak asi ruangah Malaysia in Kawlram rak tlunpi asi i, Kawlram chung a vun palnak khua le ram vialte zong nih an cohlan dih caah Thantlang khualuh lai tiang a rak tlunnak cu asi cuh. Kanmah kan umnak Mizoram cu sisehlaw hibantuk hi cu mino lawng hmanh nih an tawlrel khawh lai.\nNaite zong ah zawtnak lak ah kanmah Laimi asimi phailei in an rak tlunpi ko. Anmah mizo minung hmanh a si rih lomi cu buainak zeihmanh um loin luhnak nawl an pek ko hna. Miphun hmanh nih an cohlan lio ah kanmah Lairam ah hi bantuk thil a um hi cu kan i ruah deuh cu a hau ko. Hmailei ahcun um hram ti hlah seh tihi duhsaknak ka ngei. Credit: Duha.\nNote: Mah cabia hi Laica le Mizo ca aicawh mi a tam caah, zapi kan i fiannak dingah tiin kan vun remhmi asi.


Lungngemi (lungrual) Ngal Rual kong.. – DOH PHIT\nSeptember 19, 2019 admin CAHOLH 0\nA hlanah a nuam ngaingaimi tupi pakhat a um. Ei awk le din awk tlamtling tein a um lengah tlawnlennak ah a nuam tuk hringhran. Mah tupi chungah cun ngal rual an um i nifate nun nuam ngai in an ei an ding, an tlong an leng.\nMah tupi cun a hlaat tuk lonak ah tupi pakhat a um. Eidin awk zeihmanh a um lo lengah tlawnlennak ah a nuamh lo caah saram dang pakhat hmanh an um lo i pawpi pakhat lawng a rak um.\nMah pawpi cu ngal rual an umnak tupi ahcun a va kal. Ngal rual hna cu a va hmuh tik hna ah ngal pakhat kha aseh i a umnak ah a kirpi. Mah bantuk cun nifate ngal cu pakhat lengmang a seh hna i hnarcheu ceo an tang cang.\nNikhat cu an hruaitu pa nih a pumh hna i, “ mah bantuk hin kan um lengmang ahcun kan thi dih ko lai. Hmun dang ah kan zam tak a hau lai,” tiah ati. Ngal dang nih cun hmun dang a thatnak ah cun “ kan zam ko lai,” tiah an ti ve i hmun dang i zam ding cun bia cu an chah.\nAsinain ngal note pakhat nih, “ kei cu mah tupi chungah hin ka chuak i ka thang. Nihin tiang lunglawm in kan tlawng kan leng. Kan ei kan ding. Ka dang tupi cu zeitluk hmanh in nuam sehlaw kal ka duh lo. Pawpi cu kan dihlak in kan seh lai,” i athi ko lai a ti hna.\nNgal dang nih cun an vun ruah ve i, “ ahmaan ko. Kan dih lak kan i bawmh ah cun pawpi cu kan tei ko lai” tiah an ti dih than i a bia chahmi cu an ngol than.\nThaizing khua a dei tikah pawpi a rat tawnnak cu an dihlak in an rak bawh. Pawpi cu ngal sa ka ei than lai tiah zei poi loin ara. Ngal rual nih cun hmakhatte ah an i bawm i an seh. Mah hnu cun zeihmanh tihphan thlalaunak um lo tein nun nuam ngai in an ei, an ding, an leng than.\nCu caah cun nifate nan tlonlen, nan eidin nak ram nuam hi ral nih an idoh hna ahcun lungnge (lungrual) tein nan doh hna lai. Nan tei hna lai i nunnuam tein nan umlai..\nNote: Lai carelnak cauk chungin lakmi asi..\nTuluk ram ah zuar a tongmi kum 17 nu an chanhmanh fangfang bak asi


Laihla Rock Album ‘A um Lo’ a Chuak Cang Lai – Chin Community in Norway\nLaihla Rock Album ‘A um Lo’ a Chuak Cang Lai\nA Um Lo Album Cover\nNorway Chin hlasak thiam tlangval, Sui Lian nih caan saupi laak in a chuahmi Laihla rock album pakhat cu a rauhhlan September 7 ah official tein a chuak cang lai tiah thawngtheih asi. Cucu amah hlasa Sui Lian nih a facebook chungah a hawi le thawngtheih ter nak a tuahnak ah a ttial.\n‘A Um Lo’ tiah ropuai ngaiin tlangtaarmi rock album cu a chuak cang lai tiah, thawng theihnak a sau ngai cang i, minung tampi zong nih rak i ngaih ngai cangmi album asi.\nKanmah Chin mi chuahmi hlaphel lak ahcun, quality a ngei pawl si ko lai ti hi music duh pawl nih an chim ceih ngaimi asi. Hi a album chuahnak zong ah thazaang, phaisa le caan tam pi a peek tiin theih asi. Kum 2 hrawng caan a peek hnu ah a chuakmi hlaphel asi caah quality a tha ko lai ti hi i ngaih cio asi.\nYoutube zong in a hla tlawmpal cu ngaih khawh an si cang hna i, cu zong ahcun, a zohmi le a hlathlaimi an karh ngaingai ti hmuh khawh asi.\nTubantuk in quantity nak in quality biapit zia ruah in a kan zuam piaktu Sui Lian cung ah Norway Chin aiawh in lunglawmhpinak kan ngeih lawng siloin, hmailei zong ah chuak lang kho chin lengmang dingin saduhthahnak kan rak ngeih piak ve.\nPrevious Previous post: Norway, Svolvær Khua Ummi Pa Thang a Thi\nNext Next post: Telenor et steg nærmere Myanmar-satsingen


Kalaymyo Chin Mi Phun Leirawitu Pahnih Hi Zei Ti Tuah Hme An That Hnga? – Chin 11 News\nKalaymyo Chin Mi Phun Leirawitu Pahnih Hi Zei Ti Tuah Hme An That Hnga?\nPathian riantuantu Rev.Langh Khua Hau cu tulio Kalaymyo CDM cawlcanghnak vialte a thli tein a ngiathlaitu asi. Amah nih thil sining vialte ralkap le palek sinah a chimh tawn hna tiah theih asi. Nihin tiangah Kalaymyo mino tamtuk an nunnak a liam cang, tamtuk nih hliamhma an ing rih. Mah vialte hna hi amah khuakhannak a si cang. Rev.Khua Hau cu Kalaymyo mithah lainawng case in tlaih I, thih hlan lo thongthlak a phu mi a si.\nAmah lawng si loin, Pu Khai Deih Tuang, Tahan, Kalaymyo, zong asi ve. Hi hna pahnih nih Kalay mino cawlcanghnak a thli tein ralkap le palek sinah an chimh peng hna ruangah ralkap nih mino tamtuk an thah khawhnak hna le an tlaih khawhnak hna asi. Cun, mino cawlcanghnak vialte ralkap nih an theih dih fawn. Lung a fak bak ko hih. Credit: Daily Chin Star\nRechih Ding: February 1 thok in lungrethei in kan um cio. A caan ah kan lung a fak, a caan ah kan thin a hung. Kawlram i a tlungmi sual thalo nih tidai bang a rak um zirzermi kan thinlung kha tilet bang a thawhter. Rammi nunnak a zaza in a paam, kanmah naihniam hawikom le chungkhat nun a hung pam lebang hnu cun, kan kokek thinlung a chuak. Teirulcham in thah ve duhnak le an kan tuahtoning in tuahto ve duhnak thinlung a sang deuhdeuh.